Banjir di Beijing putuskan elektrik, air bersih

MENTOUGOU, 3 Ogos- Chen Xiaoyuan merenung sisa-sisa jambatan di tebing Sungai Yongding di barat Beijing yang pernah menghala ke kampungnya.Kawasan itu terjejas selepas hujan terburuk di rantau itu dalam beberapa tahun dan membunuh sekurang-kurangnya 20 penduduk tempatan selain memusnahkan infrastruktur serta membanjiri kawasan Beijing dan sekitarnya.Di perkampungan Chenjiazhuang di barat Beijing, banjir menyebabkan banyak pokok tumbang dan telah merempuh merempuh sebuah jambatan pada Isnin. Kejadian itu menyebabkan binaan itu runtuh, kata Chen.Ketika ditemui AFP, Chen berkata, "semua penduduk di kampung kami menggunakan jambatan ini setiap hari.""Saya tidak pernah melihat perkara seperti ini di sini, walaupun banjir pada 2012," katanya merujuk hujan lebat lebih 10 tahun lalu yang menyebabkan 79 individu terkorban.Bagaimanapun rumahnya masih kekurangan bekalan elektrik dan air namun Chen masih bernasib baik kerana rumahnya tidak terjejas berikutan banjir itu. Menurut Chen, ramai yang tidak bernasib baik. "Salah seorang bekas rakan sekelas saya hilang dan dia dikhuatiri dihanyutkan oleh arus deras."Wartawan AFP sempat ke kawasan yang lebih jauh dan mendapati perkampungan Shuiyuzui bergelut dengan kesan hujan itu yang menyebabkan bangunan kediaman dimasuki air. Tiang elektrik yang hampir tumbang terpaksa ditahan menggunakan kayu balak. Ia bagi membolehkan kakitangan kecemasan menghantar air dan makanan kepada penduduk yang terkepung.Penduduk tempatan mengharungi air berlumpur kira-kira paras pinggang dan menyelamatkan barang-barang mereka untuk dibawa ke tempat penginapan sementara. Berpuluh-puluh kenderaan besar milik polis berada di sepanjang jalan di luar kampung, bagi menghulurkan bantuan kepada penduduk terjejas dan membantu menangani kerosakan di kawasan itu.Sekitar 100 meter dari kampung itu berlaku tanah runtuh menyebabkan dua landasan kereta api tertimbus dengan tanah dan batuan besar. Jentolak digunakan bagi membersihkan kawasan itu.- AFP

(Pekerja membaiki landasan kereta api selepas banjir di sebuah kampung di Beijing/AFP)


Kapal terbakar di luar pantai Belanda, ditarik ke pelabuhan

LA HAYE, 3 Ogos- Sebuah kapal kargo yang terbakar di luar pantai Belanda dengan beratus-ratus kereta elektrik di dalamnya sedang ditunda ke pelabuhan pada Khamis kata pegawai.Kerajaan memutuskan kapal itu akan ditunda ke pelabuhan utara Eemshaven kira-kira 62 kilometer dari kedudukannya sekarang.Menurut agensi pengurusan air kebangsaan Rijkswaterstaat ia, "memastikan laluan tunda sesingkat mungkin selain risiko yang rendah." Agensi kerajaan itu berkata faktor cuaca tidak baik, serta infrastruktur dan kemudahan pelabuhan dijadikan sebagai alasan untuk memindahkan kapal. Kapal itu telah berlabuh 16 kilometer ke utara pulau Schiermonnikoog dan Ameland.

Bagaimanapun sebahagian daripada kepulauan yang sensitif dari segi ekologi. Ia telah pun ditarik sejauh 66 kilometer ke kedudukan semasa pada Ahad dan Isnin, untuk melancarakan trafik maritim.Masa yang tepat untuk menundanya pada Khamis namun belum dinyatakan dan ianya bergantung kepada cuaca, keadaan semasa dan air pasang. "Keadaan pada kapal pengangkut masih stabil," kata Rijkswaterstaat. Bot yang direka untuk membersihkan tumpahan minyak terus kekal berhampiran kapal.Punca kebakaran yang berlaku pada 25 Julai itu masih tidak jelas, walaupun pemilik kapal berkata ia kemungkinan berpunca daripada salah satu kenderaan elektrik di atas kapal tersebut.Menurut K Line, syarikat sewa kapal yang berpangkalan di Jepun, kapal pengangkut berbendera Panama itu membawa 3,783 kereta baharu, termasuk 498 kenderaan elektrik. Seorang kelasi maut selepas dia dan 22 yang lain diselamatkan dari kapal yang terbakar itu yang memaksa beberapa anak kapal terjun ke laut.- AFP

(Kebakaran di atas kapal pengangkut kereta yang didaftarkan di Panama/AFP)


Inflasi Turkiye meningkat pada 47.83 peratus

ISTANBUL, 3 Ogos- Inflasi tahunan Turkiye meningkat pada Julai kepada 47.83 peratus, ia naik mendadak daripada 38.2 peratus.Menurut data rasmi yang ditunjukkan pada Khamis angka baharu itu, seiring dengan jangkaan akan datang. Seminggu selepas bank pusat itu menggandakan lebih dua kali ganda ramalan akhir tahunannya kepada 58 peratus daripada 22.3 peratus. Ia selepas bertahun-tahun keraguan daripada pakar ekonomi bebas tentang kadar rasmi.Kadar rasmi terus menurun sejak mencapai paras tertinggi lebih dua dekad iaitu sebanyak 85 peratus pada Oktober tahun lalu. Bank pusat dan ahli ekonomi telah meramalkan unjuran menaik bermula Julai.Pada sidang akhbar sulungnya minggu lalu, gabenor bank pusat baharu Hafize Gaye Erkan berkata inflasi akan meningkat "sementara" disebabkan oleh peningkatan kadar pertukaran lira serta langkah fiskal.Bank pusat itu dua kali menaikkan kadar faedahnya bawah bekas pengurusan eksekutif Goldman Sachs dan Bank First Republic daripada 8.5 peratus kepada 15 peratus.- AFP


Hun Sen dikecam pengkritik pilihan raya

KEMBOJA, 3 Ogos- Perdana Menteri Kemboja Hun Sen membidas kritikan antarabangsa terhadap pilihan raya yang dimenangi partinya kerana mempertahankan keputusannya untuk menyerahkan kuasa kepada anaknya.Lelaki berusia 70 tahun itu memerintah Kemboja selama hampir empat dekad tetapi pengumuman pada minggu lepas berkenaan peletakan jawatannya dilakukan bagi menaikkan anaknya Hun Manet mengambil alih jawatan perdana menteri bulan ini.Tindakan itu dibuat selepas Parti Rakyat Kemboja (CPP) memenangi kemenangan besar dalam pilihan raya bulan lalu dan dikecam oleh Amerika Syarikat, Pertubuhan Bangsa Bersatu (PBB) dan Kesatuan Eropah sebagai tidak bebas atau adil.Pihak berkuasa pilihan raya melucutkan kelayakan satu-satunya parti pembangkang dan membuka jalan kepada CPP memenangi 82 peratus undi kecuali lima kerusi dalam dewan rakyat yang dianggotai 125 anggota."Saya boleh mengisytiharkan bahawa demokrasi di Kemboja telah menang," kata Hun Sen pada Khamis dalam ucapan pertamanya sejak pilihan raya. Dia juga mempertahankan penyerahannya kepada Hun Manet bagi memastikan keamanan di negara itu sekiranya dia mati dalam jawatan."Ia boleh membawa kepada pertumpahan darah untuk merebut kuasa," kata Hun Sen, sambil menafikan terdapat pertikaian dalam kalangan ahli kanan partinya mengenai penggantian Hun Manet.Beliau akan meminta raja melantik Hun Manet, 45, sebagai perdana menteri pada Isnin supaya baginda boleh membentuk kerajaan baharu untuk undi percaya di parlimen pada 22 Ogos. Kerajaan baharu akan dianggotai oleh barisan menteri muda yang baharu. Sebahagian daripada mereka turut mengisi jawatan yang dikosongkan oleh bapa mereka.Hun Sen seterusnya mencadangkan Parti Candlelight satu-satunya pembangkang politik yang serius di Kemboja. Parti itu harus dibubarkan atas dakwaan kaitannya dengan ketua pro-demokrasi yang dibuang negeri Sam Rainsy.Bagaimanapun beliau tidak akan campur tangan dalam pemerintahan anaknya, Hun Sen. Selepas berundur sebagai perdana menteri, beliau akan menjadi presiden senat dan bertindak sebagai pemangku ketua negara apabila raja berada di luar negara.Bekas kader Khmer Rouge itu telah memerintah kerajaan itu sejak 1985, menghapuskan semua penentangan terhadap kuasanya, dengan parti saingan diharamkan, pencabar terpaksa melarikan diri selain kebebasan bersuara disekat.- AFP


Pelakon Hollywood mogok, dibantu bintang ternama

LOS ANGELES, 3 Ogos- Lebih 10 bintang ternama Hollywood yang berpendapatan tertinggi seperti George Clooney dan Meryl Streep, masing-masing telah menderma $1 juta atau lebih untuk menyokong mogok yang dilakukan oleh pelakon yang tidak bekerja, memasuki minggu keempat, kata yayasan kebajikan kesatuan mereka pada Rabu.Satu lagi mogok dilakukan oleh penulis filem dan TV bermula pada Mei berikutan penggunaan teknologi kecerdasan buatan yang menjejaskan gaji dan pendapatan mereka. Ia telah menghentikan produksi filem dan televisyen Amerika Syarikat (AS)."Mogok berterusan" di Hollywood dilakukan oleh penulis dan pelakon adalah yang pertama sejak 1960. Ia telah menyebabkan industri hiburan dan ekonomi California kerugian beberapa juta dolar setiap hari, serta merugikan pekerja kesatuan yang mogok gaji mereka.Bagaimanapun selebriti dalam senarai yang kaya, seperti Clooney dan Streep kepada Matt Damon, Leonardo DiCaprio dan Dwayne "The Rock" Johnson, serta Nicole Kidman, Julia Roberts, Oprah Winfrey dan lain-lain, masing-masing telah menyumbang $1 juta atau lebih kepada Yayasan Screen Actors Guilt (SAG-AFTRA).Yayasan itu telah mengumpulkan lebih daripada $15 juta dalam tempoh tiga minggu untuk membantu "ribuan pelakon" yang terjejas berikutan kesukaran ekonomi, katanya dalam satu kenyataan.Menurut Courtney B., "industri hiburan sedang dalam krisis dan Yayasan SAG-AFTRA kini memproses lebih 30 kali ganda jumlah permohonan bagi bantuan kecemasan." Program bantuan organisasi itu bertujuan untuk "memastikan penghibur yang memerlukan tidak kehilangan rumah mereka, mempunyai keupayaan untuk membayar utiliti, membeli makanan untuk keluarga mereka, menampung bil perubatan dan banyak lagi," kata Vance.Walaupun beberapa pelakon dibayar tinggi, Presiden SAG-AFTRA Fran Drescher berkata, 86 peratus daripada 160,000 ahli kesatuan itu memperoleh kurang daripada $26,500 setahun, lapor The New York Times.Tuntutan kesatuan sekerja telah memberi tumpuan kepada gaji yang lebih tinggi dalam era penstriman dan ia telah memberi kesan kepada kerjaya ahli dan mata pencarian mereka. Walaupun kesatuan penulis bersedia untuk perbincangan pada Jumaat namun pelakon masih menemui kebuntuan dengan firma utama seperti Netflix dan Disney, yang diwakili oleh Alliance of Motion Picture and Television Producers (AMPTP)."Kami tidak mendengar makluman daripada AMPTP sejak 12 Julai apabila mereka memberitahu kami bahawa mereka tidak bersedia untuk meneruskan perbincangan," kata ketua perunding SAG-AFTRA Duncan Crabtree-Ireland.- AFP

(Fran Drescher bercakap pada perhimpunan SAG-AFTRA & WGA/AFP)


Penumpang tren terperangkap banjir di China selamat dipindahkan

CHINA, 3 Ogos- Kumpulan terakhir melibatkan lebih 300 penumpang yang terperangkap dalam kereta api di Daerah Mentougou, Beijing akibat hujan lebat selamat tiba di Stesen Beijing Fengtai, awal pagi Khamis.Kereta api Z180 dan K396, sebelum itu terkandas di Daerah Mentougou akibat banjir yang dicetuskan oleh hujan dan kerosakan rel, sejak Ahad.Usaha membawa keluar semua penumpang dilaksanakan dengan bantuan China Railway Corporation, pihak berkuasa tempatan dan pasukan polis bersenjata.Untuk membantu penumpang dengan lebih baik, kakitangan di Stesen Kereta Api Fengtai turut menyediakan bekalan kecemasan termasuk kerusi roda dan menubuhkan pasukan kerja khas."Kami telah menubuhkan empat pasukan di pintu keluar, membimbing penumpang ke tempat pengambilan teksi dan tempat letak kereta untuk kereta persendirian," kata Timbalan Ketua Stesen Kereta Api Beijing Fengtai, Wang Jian.Timbalan Ketua Bahagian Publisiti Stesen Kereta Api Kerajaan Perbandaran Beijing, Li Ran pula memberitahu kira-kira 950 teksi disediakan untuk perkhidmatan pemindahan terus penumpang.Sejak awal minggu lalu, ibu kota China mengalami hujan lebat yang dibawa oleh Taufan Doksuri.Hujan lebat berterusan itu telah mencetuskan banjir dan jalan rosak, menyebabkan penumpang di tiga kereta api K396, Z180 dan K1178 terkandas di Mentougou, salah satu kawasan paling teruk terjejas.-REUTERS

(Usaha membawa keluar semua penumpang dilaksanakan dengan bantuan China Railway Corporation, pihak berkuasa tempatan dan pasukan polis bersenjata/Foto Reuters)


Taufan Khanun, dua orang maut di Jepun

OKINAWA, 3 Ogos- Dua orang dilaporkan maut pada pagi Khamis, ketika Taufan Khanun yang bergerak perlahan terus membawa hujan lebat dan angin kencang ke selatan Jepun, memanjangkan lagi potensi kerosakan akibat ribut itu.Menurut Agensi Pengurusan Bomba dan Bencana, seramai 41 orang di wilayah Okinawa dan Kagoshima cedera, manakala kira-kira 166,000 isi rumah terputus bekalan elektrik.Sementara itu, Lapangan Terbang Naha, yang terletak di ibu kota Okinawa dan pintu masuk utama ke destinasi pelancongan popularnya, beroperasi semula selepas ditutup selama dua hari.Bagaimanapun, ratusan penerbangan tetap dibatalkan.Penyiar awam NHK pula memaklumkan, ribut di timur laut China sedang menuju ke barat laut dan diunjurkan menukar arah untuk bergerak ke timur menuju ke tanah besar negara itu hingga Selasa (8 Ogos), namun laluannya tidak ditentukan.-REUTERS


Ketua junta tentera Niger tidak akan tunduk kepada ancaman

(Seorang penyokong memegang gambar Jeneral Abdourahamane Tiani ketika perhimpunan menyokong junta Niger di Niamey pada 30 Julai 2023/Foto AFP)

NIAMEY, 3 Ogos- Pemimpin rampasan kuasa yang menggulingkan Presiden Niger, Mohamed Bazoum menolak sekatan antarabangsa yang dikenakan terhadapnya. Malah, Jeneral Abdourahamane Tiani menegaskan beliau tidak akan tunduk kepada sebarang ancaman yang dikenakan.Dalam ucapan yang disiarkan di televisyen pada Rabu, beliau berkata sekatan sinis dan tidak adil itu, dikenakan hanya untuk memalukan barisan pertahanan dan keselamatan Niger. Sekali gus, menjadikan negara berkenaan tidak terkawal."Kami menolak sebarang campur tangan dalam hal ehwal dalaman Niger," kata Jeneral Tiani dalam ucapan yang dibuat pada malam hari kemerdekaan negara itu.

Beliau dalam ucapannya turut mengulangi bahawa kemerosotan keselamatan di Niger telah mendorong tentera untuk merampas kuasa.Bazoum, 63, yang dipilih secara demokratik digulingkan junta tentera pada 26 Julai lalu, menerusi rampasan kuasa diketuai oleh kumpulan elit Pengawal Presiden.-AFP


Brazil gesa dunia bantu lindungi hutan Amazon

(Presiden Brazil, Luiz Inacio Lula da Silva (dua dari kanan) bercakap semasasarapan pagi bersama wartawan di Istana Planalto, Brasilia pada 2 Ogos 2023/Foto AFP)

BRASILIA, 3 Ogos- Presiden Brazil, Luiz Inacio Lula da Silva pada Rabu menggesa dunia membantu negara itu, melindungi hutan Amazon. Gesaan dibuat menjelang sidang kemuncak mengenai hutan hujan terbesar dunia, penampan kepada perubahan iklim, minggu depan. Katanya, Brasilia sedar tanggungjawabnya untuk menyakinkan dunia bahawa pelaburan untuk menyelamatkan hutan, adalah murah."Kami sedar, kami mempunyai tanggungjawab untuk meyakinkan dunia bahawa pelaburan untuk menyelamatkan hutan adalah murah," katanya kepada AFP dan media antarabangsa lain dalam pertemuan sarapan pagi, di sini."Dunia perlu membantu kami memelihara dan membangunkan hutan Amazon," tambahnya mengenai pertanyaan cara mengimbangi keperluan pembangunan ekonomi di rantau Amazon dengan melindungi hutan.

(Presiden Brazil, Luiz Inacio Lula da Silva/Foto AFP)

Lula dan pemimpin beberapa negara yang termasuk dalam kawasan Amazon, akan mengadakan pertemuan minggu depan di Belem, Brazil.Ia untuk membangunkan dasar bagi melindungi hutan hujan berkenaan yang kini diancam kemusnahan akibat penebangan hutan yang berleluasa.-AFP


Perdana Menteri Kanada umum berpisah dengan isteri

OTTAWA, 3 Ogos - Perdana Menteri Kanada, Justin Trudeau semalam mengumumkan bahawa dia dan isterinya, Sophie Gregoire-Trudeau, berpisah selepas perkahwinan selama 18 tahun.Dalam catatan di Instagram, beliau berkata "selepas banyak perbincangan bermakna dan sukar, kami telah membuat keputusan untuk berpisah".Kenyataan dari pejabatnya memberitahu bahawa pasangan itu telah menandatangani perjanjian perpisahan yang sah.Katanya, mereka dan tiga anak bersama kekal sebagai keluarga yang rapat dan kedua-dua ibu bapa akan terus hadir dalam kehidupan anak-anak mereka.Mereka meminta diberi ruang privasi sebelum percutian keluarga yang dijadualkan pada minggu depan.

(Justin Trudeau dan isteri, Sophie Gregoire Trudeau pada satu majlis rasmi di Parlimen Kanada/ REUTERS)

Trudeau dan isterinya, bekas wartawan hiburan merupakan kawan zaman kanak-kanak dan bertemu semula pada tahun 2003 pada satu majlis amal.Mereka tidak lama kemudian mula bercinta dan berkahwin pada tahun 2005 di Montreal.Hasil perkahwinan, mereka mempunyai tiga anak iaitu Xavier, 15, Ella Grace, 14, dan Hadrien yang berusia sembilan tahun.Perpisahan itu yang pertama bagi seorang Perdana Menteri Kanada sejak mendiang bapa Trudeau, Pierre Trudeau, yang berpisah dengan Margaret Trudeau pada penghujung 1970-an dan akhirnya bercerai pada 1984, dalam masa beberapa bulan terakhirnya memegang jawatan. - AFP


Thailand: Parti Pheu Thai akan bentuk pakatan baharu tanpa MFP

BANGKOK, 2 Ogos- Parti Pheu Thai, parti kedua terbesar di Dewan Rakyat Thailand pada Rabu mengumumkan gabungan baharu untuk membentuk kerajaan apabila Parlimen bersidang semula pada Jumaat, tanpa Parti Move Forward (MFP).Pheu Thai yang memenangi 141 kerusi dalam Pilihan Raya Umum (PRU) 14 Mei, berkata parti itu akan mencalonkan usahawan hartanah Srettha Thavisin sebagai calon perdana menteri.Ketuanya Cholnan Srikaew berkata pada mesyuarat yang berlangsung pada Rabu, parti itu telah berunding dengan MFP yang memenangi 151 kerusi supaya parti itu menarik diri.“Pheu Thai dan Srettha tidak akan menyokong pindaan Artikel 112 atau undang-undang lese-majeste, seperti yang diperjuangkan oleh MFP.“Kerajaan baharu tidak bergabung dengan MFP. Pheu Thai akan cuba mengumpul sokongan untuk membentuk kerajaan seterusnya. MFP akan menjadi pembangkang,” katanya pada sidang media pada Rabu. Beliau berkata parti itu akan mengumumkan gabungan baharu pada Khamis.

Selepas PRU 14 Mei, MFP dan Pheu Thai membentuk gabungan dengan enam parti lain dan memperoleh 312 daripada 500 kerusi di Dewan Rakyat.Gabungan itu memerlukan sokongan tambahan untuk mendapatkan 375 daripada 750 undi daripada Ahli Parlimen dwidewan itu untuk membentuk kerajaan.Pita Limjaroenrat dari MPF gagal mendapatkan sokongan yang mencukupi pada 13 Julai lalu untuk dipilih sebagai perdana menteri baharu.Undian prosedur enam hari kemudian memutuskan bahawa beliau tidak boleh dicalonkan untuk kali kedua, sekali gus menamatkan usaha Pita. Berikutan itu, Pheu Thai mengambil alih tanggungjawab untuk mengetuai gabungan itu.Sementara itu, setiausaha agung MFP Chaithawat Tulathon berkata alasan yang diberikan untuk menggugurkan MFP daripada gabungan itu tidak lebih daripada alasan untuk menyekat parti berkenaan daripada berkuasa.Beliau berkata Pheu Thai tidak pernah meminta MFP menggugurkan rancangan mereka untuk meminda undang-undang lese majeste.“Kuasa (politik) lama tidak mahu melihat kerajaan yang diterajui MFP,” katanya.Sementara itu, ratusan penunjuk perasaan berkumpul di luar ibu pejabat Pheu Thai di Bangkok untuk menyuarakan kemarahan mereka.- BERNAMA


Thailand sambut baik pengampunan Suu Kyi

BANGKOK, 2 Ogos- Thailand menyambut baik langkah junta Myanmar memberikan pengampunan kepada pemimpin yang dipenjarakan Aung San Suu Kyi, sekali gus memberikan isyarat perkembangan positif bagi negara itu.Jurucakap Kementerian Luar Kanchana Patarachoke berkata Thailand berharap pemberian pengampunan itu akan membantu mewujudkan suasana kondusif untuk dialog politik di Myanmar."Hasrat Thailand mahu melihat semua pihak di Myanmar terlibat secara inklusif dalam proses bagi mencari penyelesaian politik secara aman yang akan membantu membawa keamanan dan kestabilan yang mampan kepada Myanmar," katanya dalam satu kenyataan.Pada Isnin, media melaporkan tentera Myanmar memberikan pengampunan negara kepada Aung San Suu Kyi atas lima daripada 19 kesalahan yang telah disabitkan.

(Suu Kyi dan Presiden Win Myint semasa di mahkamah di Naypyidaw/AFP)

Bagaimanapun, bekas pemimpin Liga Demokrasi Kebangsaan itu akan kekal di bawah tahanan rumah, menurut sumber.Aung San Suu Kyi, 78, telah dipenjarakan sejak rampasan kuasa Februari 2021 dan kemudian diletakkan di bawah tahanan rumah sejak minggu lalu.Bekas Presiden Win Myint turut diberikan pengampunan.Majlis pentadbiran junta mengurangkan hukuman penjara Win Myint selama empat tahun.Win Myint dan Suu Kyi ditahan pada hari yang sama.- BERNAMA


Mesyuarat ASEAN tumpu kepada latihan simulasi kecemasan mitigasi bencana

JAKARTA, 2 Ogos- Mesyuarat ASEAN mengenai risiko bencana bermula di wilayah Yogyakarta, Indonesia pada Selasa dengan agenda utama bertumpu kepada latihan simulasi kecemasan untuk mitigasi bencana.Mesyuarat yang dikenali sebagai Latihan Simulasi Respons Kecemasan Bencana ASEAN (ARDEX) itu yang berlangsung dari 1 hingga 4 Ogos, dihadiri lebih 1,000 orang termasuk peserta dari Indonesia dan wakil dari negara anggota ASEAN dan Sekretariat ASEAN."Kami berharap negara anggota ASEAN dapat berkongsi dan memindahkan pengetahuan mengenai pengurangan risiko bencana antara satu sama lain. Melalui ARDEX, kami juga akan mencari jalan untuk menangani dan mengurangkan risiko bencana dengan mengumpul pelbagai pihak berkepentingan dalam bidang berkaitan," kata Ketua Agensi Pengurusan Bencana Nasional Indonesia (BNPB) Leftenan Jeneral Suharyanto, lapor Xinhua.ASEAN wajar menimbang inovasi teknologi dalam menangani ancaman bencana, dengan pelaksanaannya harus selari dengan keperluan dan budaya tempatan di setiap negara anggota, katanya.Suharyanto berkata Yogyakarta dipilih menjadi tuan rumah ARDEX tahun ini kerana wilayah itu sangat terdedah kepada gempa bumi, dengan gempa bumi kuat pada 2006 mengorbankan lebih 5,700 orang.- BERNAMA-XINHUA


PM Lee beri jaminan kerajaan akan bertindak walaupun jejaskan parti

(Perdana Menteri Singapura Lee Hsien Loong/BERNAMA)

SINGAPURA, 2 Ogos- Perdana Menteri Singapura Lee Hsien Loong berkata untuk kebaikan negara, kerajaan akan melaksanakan apa yang perlu dilakukan mengikut undang-undang walaupun ia mungkin memalukan dan menjejaskan parti dari segi politik.Lee berkata demikian dalam satu kenyataan di Parlimen mengenai siasatan Biro Siasatan Amalan Rasuah (CPIB) yang melibatkan Menteri S. Iswaran dan peletakan jawatan Speaker Tan Chuan-Jin dan Ahli Parlimen (MP) Cheng Li Hui.“Saya tidak gentar atau teragak-agak untuk menjalankan tugas saya, untuk memastikan sistem kami teguh dan bersih. Ini adalah caranya bagi Kerajaan PAP (Parti Tindakan Rakyat) untuk terus layak mendapat kepercayaan yang diberikan oleh rakyat Singapura kepada kami,” katanya.Lee berkata berdasarkan siasatan dan peletakan jawatan itu, "PAP terjejas, namun kami akan membuktikan kepada rakyat Singapura bahawa kami akan menegakkan standard dan melakukan perkara yang betul supaya kepercayaan dapat dikekalkan dan sistem Singapura terus berfungsi dengan baik."“Ini adalah pendekatan saya dan saya yakin ia akan menjadi pendekatan pengganti saya juga. Inilah cara kami untuk memastikan Singapura selamat, kuat dan makmur untuk tahun-tahun mendatang,” kata Lee.

Mengenai siasatan CPIB yang melibatkan Iswaran, Lee berkata: "penyiasatan masih diteruskan."“Saya tidak dapat memberikan butiran lanjut mengenai kes itu supaya tidak menjejaskan siasatan dalam apa cara sekalipun. Saya meminta Ahli-ahli Dewan ini dan orang ramai supaya mengelak daripada sebarang spekulasi dan sangkaan.“Kita perlu membenarkan CPIB melakukan tugasnya menyiasat perkara itu sepenuhnya, teliti dan bebas. Apabila siasatan selesai, CPIB akan menyerahkan hasil siasatannya kepada Jabatan Peguam Negara yang akan memutuskan tindakan seterusnya.“Apa pun hasilnya, tindakan akan ambil. Itulah cara kami,” katanya.Lee pada awal Julai mengarahkan menteri berkenaan bercuti sehingga siasatan selesai.Selain itu, Lee turut memaklumkan kepada Dewan beliau kemudiannya melarang menteri itu bertugas, dengan pengurangan gaji sebanyak $8,500 sebulan, sehingga diberitahu kelak.Sementara itu, Seah Kian Peng, Ahli Parlimen Kawasan Perwakilan Kumpulan Marine Parade, mengangkat sumpah hari ini sebagai Speaker ke-11 republik itu.- BERNAMA


Beijing rekod hujan paling lebat sejak 140 tahun

BEIJING, 2 Ogos- Hujan yang melanda Beijing sejak kebelakangan ini adalah yang paling lebat direkodkan dalam tempoh 140 tahun.Menurut Perkhidmatan Meteorologi Beijing, jumlah maksimum taburan hujan di Takungan Wangjiayuan di Changping, adalah 744.8 milimeter.Jumlah terbesar yang direkodkan sebelum ini ialah 609 milimeter pada 1891, tambah perkhidmatan itu.Ribut Doksuri, yang sebelum ini adalah taufan kuat, melanda China ke arah utara selepas melanda wilayah Fujian selatan pada minggu lalu dan sebelum itu, melanda Filipina.Hujan lebat mula melanda Beijing dan kawasan sekitar pada Sabtu.Purata hujan yang dicatat selama 40 jam, menyamai jumlah hujan, sepanjang bulan Julai.Media kerajaan memberi amaran minggu lalu bahawa 130 juta orang akan terjejas disebabkan hujan lebat di seluruh utara China.Kawasan pinggir bandar Beijing dan kawasan sekitarnya kekal teruk dilanda hujan lebat.Media kerajaan melaporkan 974,400 orang telah dipindahkan di ibu negara dan wilayah jiran Hebei.Bagaimanapun pihak berkuasa menarik balik amaran merah banjir pagi tadi kerana aliran air di sungai-sungai utama telah berada di bawah paras amaran", lapor Xinhua.

(Keadaan Sungai Yongding melimpah selepas hujan lebat di Beijing/AFP)

Sementara itu, stesen penyiar kerajaan CCTV melaporkan, fenomena tersebut mengorbankan sekurang-kurangnya 11 orang di Beijing. Dua daripadanya maut ketika menjalankan operasi menyelamat.Manakala, 13 orang masih hilang dan 14 lagi ditemukan selamat.Presiden China Xi Jinping menggesa segala usaha untuk menyelamatkan mereka yang hilang atau terperangkap disebabkan hujan.Beliau melawat ke lokasi operasi bantuan di Mentougou di Beijing, salah satu kawasan yang paling teruk terjejas.Sementara itu, Naib Perdana Menteri Zhang Guoqing menggesa usaha menyeluruh untuk menyelamatkan mangsa yang masih hilang."Keutamaan buat masa ini adalah untuk menyelamatkan nyawa orang ramai, mengejar masa untuk mencari orang yang hilang atau terperangkap dan meminimumkan kemalangan jiwa," kata Zhang, menurut agensi berita negara Xinhua.China mengalami cuaca ekstrem dan mencatat rekod suhu pada musim panas ini. Saintis menyifatkan keadaan itu bertambah buruk oleh perubahan iklim.Negara itu kini dalam keadaan berjaga-jaga menjelang kemunculan taufan Khanun, ribut keenam pada tahun ini, yang menghampiri pantai timur China.- AFP


China pindahkan lebih 100,000 mangsa dari wilayah Hebei

CHINA, 2 Ogos - Lebih 100,000 penduduk di Bandar Zhuozhou dipindahkan akibat banjir teruk di China, lapor enyiar negeri CCTV.Imej di CCTV menunjukkan jalan raya yang dinaiki air yang menjejaskan sebilangan besar penduduk.Seramai 8,755 kakitangan kecemasan telah dihantar.Kementerian kewangan China mengumumkan akan memperuntukkan 110 juta yuan ($15 juta) untuk kerja menyelamat di wilayah Beijing-Tianjin-Hebei.Presiden Xi Jinping mengarahkan usaha mencari dan menyelamat secara menyeluruh terhadap mangsa yang hilang dan terperangkap, bagi meminimumkan kemalangan jiwa dan memulihkan keadaan secepat mungkin.Di wilayah Hebei, sembilan orang maut dan enam hilang. Beberapa warga emas terpaksa diselamatkan menggunakan tangga.Pihak bomba memberi amaran kepada penduduk supaya mengelak daripada kawasan rendah berikutan peningkatan jumlah hujan baru-baru ini.Angka kematian di ibu negara China meningkat kepada 11 orang pada Selasa dengan 13 orang masih hilang. - REUTERS


Dua terbunuh penyerang lempar bom atas bas di Senegal

DAKAR, 2 Ogos- Dua orang terbunuh dan lima lagi cedera apabila penyerang melempar bom petrol ke atas sebuah bas di Dakar pada Selasa.Pemandu bas Abdoulaye Diop, yang cedera dalam serangan itu, memberitahu wartawan AFP di tempat kejadian bahawa sekumpulan pemuda menaiki bas dan menghinanya, manakala seorang lagi menyalakan bom dan melemparkannya.Bas itu dalam perjalanan dari pinggir bandar ke pusat Dakar apabila ia dihalang oleh sekumpulan lelaki.Menteri Dalam Negeri Antoine Felix Abdoulaye Diome berkata penyerang juga telah merompak wang dan telefon bimbit penumpang."Kami telah dimaklumkan bahawa tujuh individu telah merampas kawalan sebuah bas pengangkutan awam," katanya sambil berdiri di sebelah kenderaan yang terbakar itu.Dua orang terbunuh dan lima cedera parah, kata Diop dalam rakaman yang dikongsi di media sosial.“Perbuatan jenayah, tindakan tidak berperikemanusiaan, melemparkan bom molotov ke dalam bas yang membawa rakyat Senegal,” katanya sambil berjanji penjenayah akan ditemui dan ditangkap.Pergolakan politik di Senegal sejak 2021 telah menyaksikan beberapa siri rusuhan, rompakan dan serangan ke atas pengangkutan awam.Menurut pengurus syarikat Mbaye Amar, 'penunjuk perasaan atau penyamun' bertanggungjawab terhadap pengeboman tersebut.Diome menyifatkan ia sebagai "serangan pengganas" dan enggan mengaitkannya dengan protes yang mencengkam Senegal selepas Ousmane Sonko didakwa atas pertuduhan baharu dan partinya dibubarkan, sekali gus menjejaskan rancangannya untuk menjadi presiden.-AFP


Lawatan: AS undang Menteri Luar China yang baharu, Wang Yi

WASHINGTON, 2 Ogos- Amerika Syarikat telah menjemput diplomat tertinggi China, Wang Yi untuk melawat bagi mesyuarat peringkat tinggi sebagai sebahagian daripada usaha memperbaharui dialog antara Beijing dan Washington.Jurucakap Jabatan Negara, Matthew Miller berkata jemputan itu dipanjangkan semasa mesyuarat pada Isnin di Washington antara pegawai kanan Amerika dengan China.Tawaran itu pada asalnya dibuat kepada Qin Gang, yang secara misteri telah digulingkan hanya tujuh bulan sebagai Menteri Luar berikutan spekulasi berminggu-minggu bahawa dia telah tidak disenangi.Miller enggan menyatakan sama ada Beijing telah menerima jemputan itu tetapi menambah bahawa ia adalah "perjalanan yang kami jangka akan berlaku".Beliau berkata belum ada tarikh yang dijadualkan.Satu peluang yang mungkin adalah di luar sesi Perhimpunan Agung PBB di New York pada pertengahan September.Setiausaha Negara AS Antony Blinken sudah bertemu Wang di Jakarta pada pertengahan Julai, di luar persidangan Persatuan Negara-Negara Asia Tenggara (ASEAN), serta semasa lawatannya ke Beijing pada Jun.

(Setiausaha Negara AS, Antony Blinken (kanan) bertemu Wang Yi, semasa persidangan ASEAN di Jakarta/ REUTERS)

Sejak itu, penggantian pegawai Amerika telah melawat Beijing, termasuk Setiausaha Perbendaharaan AS,Janet Yellen dan Duta Khas Presiden untuk Iklim. John Kerry.Setiausaha Perdagangan AS, Gina Raimondo mengesahkan pada akhir Julai bahawa dia merancang untuk melawat China menjelang akhir musim panas ini.Ketegangan antara Beijing dan Washington telah memuncak sejak beberapa tahun kebelakangan ini berhubung Taiwan yang memerintah sendiri.Selain itu tuntutan China yang dipertikaikan ke atas kawasan Laut China Selatan dan isu tarik tali untuk pengaruh di Pasifik Selatan, tetapi kedua-dua negara berusaha untuk mengekalkan dialog selepas berbulan-bulan beku.Washington juga telah mengelak secara rasmi menuding jari kepada China berhubung serangan siber baru-baru ini yang menyasarkan entiti kerajaan AS, termasuk Jabatan Negara. -AFP


Pesawat bawa 262 rakyat Perancis dan Eropah dari Niger tiba di Paris

NIGER, 2 Ogos - Penerbangan pertama membawa rakyat Perancis dan Eropah yang dipindahkan dari Niger tiba di Paris pada Rabu, menurut wartawan Reuters di lapangan terbang itu.Penerbangan sewaan Perancis itu, meninggalkan Niger pada petang Selasa untuk memindahkan warga Perancis dan Eropah yang mahu meninggalkan negara itu.Junta tentera menggulingkan Presiden Niger yang dipilih secara demokratik, Mohamed Bazoum pada 26 Julai.Menteri Luar Perancis Catherine Colonna berkata, seramai 262 orang berada di dalam pesawat itu.Pemindahan akan diteruskan pada Rabu, dengan warga Perancis dinasihatkan untuk pergi ke lapangan terbang antarabangsa di Niamey, ibu kota Niger, menurut laman web kementerian luar Perancis. - REUTERS


Jerman, Perancis, Indonesia antara negara dijemput ke sidang kemuncak Amazon di Brazil

BRAZIL, 2 Ogos - Brazil menjemput negara-negara dari Eropah, Asia, dan Afrika Tengah untuk menyertai Sidang Kemuncak Amazon, bermula minggu depan di Belem, kata seorang pegawai tempatan.Ketua Jabatan Alam Sekitar Brazil, Maria Angelica Ikeda berkata, sidang kemuncak itu dijangka dihadiri wakil-wakil kerajaan dari Indonesia, Republik Congo, Republik Demokratik Congo, Norway, Jerman, Perancis, dan St Vincent dan Grenadines.Sidang kemuncak yang akan datang adalah percubaan untuk menggerakkan negara-negara Pertubuhan Perjanjian Kerjasama Amazon (ACTO) untuk bertindak bersama-sama memelihara hutan dan menggalakkan pembangunan mampan di wilayah yang diancam pembalak haram dan pelombong emas, penyeludup haiwan dan pengedar dadah. ACTO bermula tahun 1978 di Bolivia, Brazil, Colombia, Ecuador, Guyana, Peru, Suriname, dan Venezuela.Sidang Kemuncak Amazon akan menghimpunkan pemimpin negara-negara rantau pada 8 dan 9 Ogos di bandar Belem, utara Brazil. - REUTERS


China gesa rakyatnya sertai pengintipan

BEIJING, 1 Ogos - Rakyat China digalakkan untuk menyertai tugas mengintip balas, termasuk mewujudkan saluran untuk individu melaporkan aktiviti yang mencurigakan, kata Kementerian Keselamatan Negara.Ganjaran perlu diberikan bagi yang menyertai tugas itu."Satu sistem yang menjadikannya 'biasa' bagi orang ramai untuk mengambil bahagian dalam pengintipan balas mesti diwujudkan, tulis Kementerian Keselamatan Negara menerusi catatan akaun WeChatnya.Gesaan untuk mempopularkan kerja antipengintipan dalam kalangan masyarakat, berikutan perluasan undang-undang antipengintipan China yang berkuat kuasa pada Julai.Undang-undang yang melarang pemindahan maklumat berkaitan keselamatan negara dan kepentingan yang tidak dinyatakannya, membimbangkan Amerika Syarikat.Undang-undang yang disemak membenarkan pihak berkuasa menjalankan siasatan anti-pengintipan untuk mendapatkan akses kepada data, peralatan elektronik dan maklumat mengenai harta peribadi.

Menteri Keselamatan Negara Chen Yixin menerusi artikel majalah undang-undang China berkata, keselamatan politik menjadi keutamaan utama keselamatan negara, dan "teras" keselamatan politik ialah keselamatan sistem politik China."Yang paling asas adalah untuk menjaga kepimpinan dan kedudukan pemerintahan Parti Komunis China dan sistem sosialis dengan ciri-ciri Cina," kata Chen.Dalam beberapa tahun kebelakangan ini, China telah menangkap dan menahan berpuluh-puluh warganya dan warga asing kerana disyaki mengintip, termasuk seorang eksekutif syarikat pengeluar ubat Jepun Astellas Pharma pada Mac lalu.Manakala, wartawan Australia Cheng Lei, yang dituduh oleh China kerana memberikan rahsia negara kepada negara lain, telah ditahan sejak September 2020. -REUTERS


Bekas presiden Ivory Coast meninggal dunia

(Bekas presiden Ivory Coast Henri Konan Bedie / REUTERS)

ABIDJAN, 2 Ogos- Bekas presiden Ivory Coast Henri Konan Bedie telah meninggal dunia pada usia 89 tahun di hospital pada Selasa.Khabar duka itu dikomgsi salah seorang anggota pasukan komunikasi partinya kepada AFP.Bedie menggantikan bapa pengasas pasca kolonial Ivory Coast, Felix Houphouet-Boigny, berkhidmat sebagai presiden dari tahun 1993 hingga 1999 selepas beliau digulingkan oleh tentera dalam rampasan kuasa pertama negara itu.Bedie meninggal dunia di hospital Polyclinique Internationale Sainte Anne-Marie," kata pegawai tersebut.Orang ramai telah mula berkumpul di luar kediamannya di Abidjan.Ahli politik veteran itu terdahulu tidak menolak untuk bertanding dalam pilihan raya presiden negara akan datang.Semasa berkuasa, Bedie menguatkuasakan dasar nasionalis yang mendiskriminasi pendatang dan memihak kepada orang yang mempunyai kedua-dua ibu bapa warga Ivory.Langkah itu menyebabkan sumber pekerja di kebanyakan ladang terjejas.-AFP


33 maut dalam operasi antikartel di Brazil

SAO PAULO, 2 Ogos- Sekurang-kurangnya 33 orang telah terbunuh dalam operasi polis terhadap kartel dadah di dua negeri di Brazil sejak minggu lalu.Jumlah kematian yang tinggi menyebabkan timbul desakan untuk siasatan bebas.Di Sao Paulo, Gabenor Tarcisio de Freitas berkata polis telah membunuh 14 suspek selepas diserang semasa operasi antidadah besar-besaran yang dilancarkan.Sementara di Bahia, 19 suspek di tiga bandar berbeza telah terbunuh sejak Jumaat dalam pertempuran dengan polis.Dalam semua kes, pihak berkuasa berkata polis telah membalas tembakan selepas diserang.Bagaimanapun, pembunuhan itu mendapat kritikan daripada kumpulan hak asasi manusia di Brazil, di mana tuduhan kekerasan oleh pasukan keselamatan kerap berlaku.Operasi Sao Paulo dilancarkan pada Jumaat, sehari selepas seorang pegawai pasukan khas polis berusia 30 tahun ditembak mati ketika melakukan rondaan di Guaruja, salah satu daripada beberapa pelabuhan yang menjadi nadi kepada ibu kota ekonomi Brazil itu.Pejabat 'ombudsman' dalaman pasukan polis negeri sedang menyiasat lebih banyak kematian berpunca daripada operasi itu, dan menganggarkan jumlah keseluruhan boleh meningkat kepada 19, lapor akhbar Folha de Sao Paulo.Saluran TV Globo News berkata penduduk tempatan telah menuduh polis menyeksa suspek semasa operasi yang digelar "Operasi Perisai."Freitas, sekutu bekas presiden sayap kanan Jair Bolsonaro, hari ini menafikan tuduhan tersebut.Tetapi "jika ada penyalahgunaan kuasa, mereka akan dihukum," katanya pada sidang akhbar Selasa.Menteri Kehakiman Presiden berhaluan kiri Luiz Inacio Lula da Silva, Flavio Dino, mengkritik operasi itu, berkata reaksi polis "nampaknya tidak berkadar dengan jenayah yang dilakukan."Suruhanjaya Arns, sebuah kumpulan hak asasi manusia, menggesa "penyiasatan segera" mengenai kematian, dan Amnesty International mengkritik Freitas kerana "menghalalkan keganasan polis."Pihak berkuasa berkata mereka telah menahan 32 suspek setakat ini dalam operasi itu, termasuk suspek yang dikatakan menembak mati polis serts merampas 11 senjata dan lebih 20 kg dadah.Tahun lalu, 6,429 orang dibunuh oleh polis di Brazil dengan purata 17 orang sehari, menurut Forum Keselamatan Awam, sebuah kumpulan pemerhati.-AFP


Penduduk Okinawa terputus bekalan elektrik akibat taufan Khanun

TOKYO, 2 Ogos- Lebih 200,000 isi rumah dilapor terputus bekalan elektrik pada pagi Rabu susulan angin kencang yang melanda Okinawa, Jepun.Tiupan kuat taufan Khanun kini bergerak perlahan menghampiri pulau-pulau di barat daya negara itu sekali gus menyebabkan hujan lebat.Menurut Agensi Meteorologi Jepun, beratus-ratus ribu orang di wilayah tropika, destinasi pelancongan popular kira-kira 1,600 km dari barat daya ibu kota Jepun, Tokyo dinasihatkan untuk berpindah ketika ribut bergerak ke barat laut pada kelajuan 10 kph (6.2 mph).Syarikat utiliti tempatan, Okinawa Electric Power dalam satu kenyataan memaklumkan kira-kira 218,260 isi rumah atau 34% daripada semua rumah yang dilindungi, mengalami gangguan bekalan elektrik setakat pukul 9.00 pagi waktu Jepun.

Di ibu kota Okinawa, Naha, lapangan terbang ditutup sepenuhnya untuk hari kedua pada Rabu."Lebih 400 penerbangan telah dibatalkan setakat pagi dengan sekurang-kurangnya 65,000 penumpang terjejas," menurut penyiar awam NHK.Ribut melanda semasa kehadiran pelancong musim panas tahun ini, yang menyaksikan jumlah pelawat kembali ke tahap sebelum pandemik.Okinawa sering dilanda taufan tetapi sering berlaku pada akhir tahun.- REUTERS


Presiden Costa Rica dituduh 'salah guna kuasa' kes cerai ahli perniagaan

SAN JOSE, 2 Ogos- Pejabat Pendakwa Raya Costa Rica telah membuka siasatan terhadap Presiden Rodrigo Chaves dan beberapa anggota kerajaannya, atas dakwaan salah guna kuasa.Perkara itu disahkan agensi tersebut kepada AFP pada Selasa.Siasatan itu dibuat susulan aduan yang dibuat pada 25 Julai oleh ahli perniagaan Leonel Baruch, yang menuduh Chaves campur tangan dalam prosiding perceraian dan hak penjagaan anaknya.Turut terlibat dalam siasatan ialah Menteri Perhubungan Jorge Rodriguez, penasihat presiden Gabriel Vargas dan bekas isteri Baruch, Yafit Ohana.Baruch mendakwa bekas isterinya menerima layanan baik kerajaan dalam perceraian itu selepas menyumbang kepada video media sosial yang digunakan oleh Menteri Kewangan, Nogui Acosta, untuk mengecam kes yang menuduhnya mengelak cukai.Pertikaian antara Baruch dan Chaves terbongkar melalui kenyataan yang dihantar oleh peguam ahli perniagaan itu di mana beliau mengesahkan bahawa "tiada alternatif lain selain tindakan undang-undang yang diambil terhadap presiden republik itu dan peserta lain dalam tindakan sedemikian."Di Costa Rica, kesalahan salah guna kuasa membawa kepada hukuman penjara dua hingga lima tahun bawah undang-undang antirasuah, dengan penalti meningkat satu pertiga untuk pegawai awam. Presiden Chaves dan pentadbirannya masih belum mengulas secara terbuka mengenai kes itu. Siasatan terhadap dakwaan itu sedang dijalankan.Kes itu masih di peringkat 'sulit' kata Pejabat Pendakwa Raya, bermakna tiada maklumat lanjut boleh diberikan.Ini adalah siasatan kedua yang dibuka terhadap Chaves dalam masa kurang sebulan.Pada 17 Julai, Pejabat Pendakwa Raya membuka siasatan rasmi ke atas presiden itu juga atas dakwaan salah guna kuasa selepas Chaves mengembara ke Latvia, negara asal isterinya, selepas lawatan rasmi ke Belgium.-AFP


Banteras tabiat merokok, Kanada kuat kuasa semula label amaran kesihatan

OTTAWA, 2 Ogos- Setiap kotak rokok yang dijual di Kanada, kini disertakan dengan label amaran kesihatan yang tertera "rokok menyebabkan mati pucuk dan kanser" dan "terdapat racun dalam setiap sedutan".Peraturan pelabelan itu diumumkan pada bulan Mei lalu, bertujuan untuk membanteras tabiat merokok masyarakat.Menteri Kesihatan Mental dan Penagihan Kanada ketika itu, Carolyn Bennett berkata label amaran baharu itu akan turut disertakan bersama imej grafik sekali gus memberi peringatan kesihatan tentang akibat merokok.Kerajaan Kanada menyatakan bahawa golongan muda sangat terdedah kepada risiko pergantungan tembakau, bermula dengan pemberian sebatang rokok berbanding mendapatkan sekotak rokok yang dilabelkan dengan amaran kesihatan.Pada tahun 2000, Kanada mula menguatkuasakan amaran grafik pada pek rokok termasuk gambar mengerikan jantung dan paru-paru yang berpenyakit untuk meningkatkan kesedaran tentang bahaya kesihatan yang berkaitan dengan penggunaan tembakau.

Trend merokok telah menurun sejak dua dekad yang lalu.Namun, menurut data kerajaan, penggunaan tembakau terus membunuh 48,000 rakyat Kanada setiap tahun, dan hampir separuh daripada kos penjagaan kesihatan negara itu dikaitkan dengan penggunaan bahan berbahaya.Ottawa menyasarkan untuk mengurangkan lagi bilangan perokok di negaranya kepada lima peratus daripada populasi atau kira-kira 2 juta orang, menjelang 2035.- AFP


Enam termasuk bayi maut akibat kemarau di Papua

JAKARTA, 1 Ogos- Indonesia menghantar bantuan kecemasan ke wilayah paling timurnya di Papua yang dilanda kemarau sehingga meragut sekurang-kurangnya enam nyawa termasuk seorang bayi.

Pegawai Kanan Kementerian Hal Ehwal Sosial, Adrianus Alla berkata, depoh simpanan di bandar Timika dan Lapangan Sinik 'kosong' kerana semua bantuan telah diagihkan ke wilayah tersebut."Secara keseluruhan 17.1 tan bantuan telah dihantar ke wilayah miskin itu termasuk beribu-ribu paket makanan segera serta ratusan khemah dan selimut," katanya dalam kenyataan.Ketua Agensi Mitigasi Bencana Nasional (BNPB), Suharyanto berkata, kemarau telah menjejaskan lebih 7,500 penduduk."Setiap tahun bencana berlaku di kawasan sama, tetapi tahun ini lebih ekstrem menyebabkan kematian dan ribuan lagi terpaksa dipindahkan."Sekurang-kurangnya enam orang mati akibat kebuluran dan dehidrasi," katanya.Suharyanto berkata, kawasan paling terjejas hanya boleh diakses dengan motosikal, helikopter atau kapal terbang kerana keadaan muka bumi yang mencabar serta kehadiran puak pemisah yang telah melancarkan pemberontakan selama berdekad-dekad menentang pemerintahan Indonesia."Kawasan itu tidak lagi sesuai untuk didiami penduduk. Namun, memindahkan penduduk terutama orang Papua yang mempunyai adat, tradisi, dan pertalian budaya ke lokasi lain bukanlah mudah," katanya.Kemarau pernah melanda wilayah itu pada 2015 dan 2019.Terdahulu, Pertubuhan Bangsa Bersatu (PBB) mengeluarkan amaran kepada dunia untuk bersiap sedia menghadapi kesan berpanjangan fenomena El Nino, yang berlaku secara purata setiap dua hingga tujuh tahun dengan episod yang biasanya berlangsung semalam sembilan hingga 12 bulan. -AFP


Taufan Doksuri: 11 maut, 27 hilang di China

(Pemandu kereta terperangkap dalam banjir diselamatkan di utara China, semalam)

MENTOUGOU, 1 Ogos- Sekurang-kurangnya 11 orang maut dan 27 lagi hilang di wilayah Beijing, China selepas dibadai hujan lebat serta lumpur susulan Taufan Doksuri, hari ini.Hujan lebat mula melanda Bejing dan kawasan sekitarnya sejak Sabtu lalu dengan hampir menyamai purata hujan pada Julai lepas hanya dalam tempoh 40 jam sahaja.Dua yang terkorban adalah anggota penyelamat yang maut ketika membantu mangsa bencana.Sementara itu, lebih 100,000 orang di seluruh bandar wilayah terbabit dipindahkan ke lokasi selamat dengan tebing sungai daerah sini menjadi antara kawasan paling teruk terjejas.China Central Television (CCTV) memetik Presiden Xi Jinping sebagai berkata, beliau menyeru agar segala usaha digerakkan untuk menyelamatkan mangsa yang hilang atau terperangkap. "Pihak berkuasa tempatan mesti melakukan kerja yang baik dalam merawat mangsa dan menenangkan keluarga mangsa korban serta meminimumkan kemalangan jiwa."Penduduk terjejas juga perlu dipindahkan dengan berhati-hati serta pihak berkuasa perlu bekerja pantas membaiki infrastruktur pengangkutan, komunikasi, elektrik yang rosak agar kehidupan penduduk dapat kembali seperti biasa," katanya

Selain Beijing, beberapa wilayah lain seperti Fujian dan Hebei turut terjejas dengan Dokusi.Isnin lalu, media tempatan menyiarkan rakaman adegan huru-hara di dalam sebuah kereta api berkelajuan tinggi yang terkandas selama hampir 30 jam, dengan penumpang mengadu kehabisan makanan dan air.Doksuri melakukan 'perjalanannya' ke negara itu selepas membadai Filipina minggu lalu dengan membunuh sekurang-kurangnya enam nyawa.China juga ketika ini sedang bersedia untuk ketibaan taufan lain dikenali Khanun yang kini sedang membadai Jepun. -AFP

(Kereta hanyut dalam banjir di utara China, semalam)

Berita berkaitan:Enam maut 'angkara' Taufan Doksuri di FilipinaTaufan Doksuri landa China, lebih 800,000 penduduk terjejasDoksuri taufan paling kuat landa China


Lima kes Aung San Suu Kyi diampunkan - media kerajaan

YANGON, 1 Ogos- Pemimpin Myanmar yang dipenjarakan Aung San Suu Kyi telah diberi pengampunan untuk lima kes melibatkan jenayah, walaupun dia masih berdepan dengan 14 kes lain, kata media kerajaan pada Selasa.Pengumuman itu adalah sebahagian daripada pengampunan lebih 7,000 banduan untuk hari istimewa bagi penganut Buddha."Pengerusi Majlis Pentadbiran Negeri mengampuni Daw Aung San Suu Kyi, yang dijatuhkan hukuman oleh mahkamah," kata siaran itu.Suu Kyi, telah ditahan sejak dia digulingkan dalam rampasan kuasa tentera pada 2021, dijatuhi hukuman penjara 33 tahun atas dakwaan termasuk rasuah, memiliki walkie-talkie haram dan melanggar sekatan COVID-19.

Menurut Pertubuhan Bangsa Bersatu rampasan kuasa itu menyebabkan lebih satu juta orang kehilangan tempat tinggal di negara Asia Tenggara itu.Dalam satu kenyataan yang dikeluarkan, Suu Kyi telah diampunkan dalam lima kes namun masih berdepan berdepan 14 kes yang lain.Menurut sumber undang-undang "dia tidak boleh dibebaskan sepenuhnya walaupun beberapa hukuman terhadapnya telah diampunkan. Dia masih perlu menghadapi 14 kes. Hanya lima kes daripada 19 yang diampunkan." Suu Kyi hanya dilihat sekali sahaja sejak dia ditahan selepas pertuduhan pada 1 Februari 2021. Dia dilihat dalam gambar media kerajaan dari bilik mahkamah di ibu negara yang dibina oleh tentera Naypyidaw.Minggu lepas seorang pegawai darip politik Suu Kyi berkata, bekas pemimpin itu telah dipindahkan dari penjara ke bangunan kerajaan.Myanmar kerap memberikan pengampunan kepada beribu-ribu banduan untuk memperingati hari cuti atau tarikh istimewa Buddha.- AFP

(Foto fail Aung San Suu Kyi/AFP)


Taufan Khanun: 370,000 penduduk di Jepun digesa pindah

(Ranting pokok patah akibat angin kuat di Naha, Okinawa, Jepun/Reuters)

TOKYO, 1 Ogos- Taufan Khanun melanda selatan Jepun hingga mencetuskan pembatalan ratusan penerbangan dengan pihak berkuasa mengesa ribuan penduduk berpindah mencari perlindungan, hari ini.Khanun membawa kelajuan angin maksimum 162 kilometer sejam ketika ia melintasi Lautan Pasifik dan dijangka mula membadai wilayah Okinawa lewat hari ini.Susulan itu, pihak berkuasa Okinawa mengeluarkan arahan pemindahan tanpa mandatori kepada kira-kira 370,000 penduduk.Agensi Meteorologi Jepun memberi amaran ombak setinggi 12 meter boleh melanda pulau terbabit.

"Kami minta orang ramai yang tinggal bersendirian atau mendiami rumah kayu di kawasan rendah supaya mempertimbangkan untuk mencari perlindungan sebelum taufan menjadi buruk," kata pegawai pengurusan bencana wilayah Okinawa.Dalam pada itu, lebih 500 penerbangan dibatalkan, manakala perkhidmatan feri dan bas serantau digantung.Japan Airlines dan All Nippon Airways memberitahu, lebih 74,000 penumpang akan terjejas akibat pembatalan penerbangan hari ini dan esok. -AFP

(Lapangan Terbang Naha memberitahu pembatalan semua penerbangan hari inisusulan amaran taufan/Reuters)


Fenomena El Nino mungkin kekal untuk beberapa minggu

SYDNEY, 1 Ogos- Biro cuaca Australia berkata fenomena El Nino berkemungkinan kekal dalam beberapa minggu akan datang. Perkara itu boleh membawa cuaca lebih panas dan kering.El Nino disebabkan oleh suhu permukaan laut yang tinggi di timur dan tengah Lautan Pasifik dan ia dikaitkan dengan fenomena cuaca ekstrem, daripada kawasan atmosfera bertekanan rendah (siklon) tropika yang membawa kepada hujan lebat dan kemarau yang panjang.Pertubuhan Meteorologi Sedunia berkata bulan lalu kemunculan corak cuaca telah dikenal pasti di kawasan tropika lautan Pasifik buat kali pertama dalam tempoh tujuh tahun.Biro Meteorologi Australia (BOM) berkata dalam satu kenyataan, amaran cuaca dikekalkan berikutan fenomena itu."Fenomena El Nino telah meningkat kira-kira 70% dan amaran kepada perkara itu telah dikeluarkan," katanya.El Nino biasanya menghalang penerimaan hujan di timur Australia, yang boleh menjejaskan kepada tanaman gandum di rantau itu.- REUTERS

(Sydney Opera House semasa keadaan cuaca mendung dan hujan di Sydney/REUTERS)


Zoo China nafi guna manusia menyamar beruang matahari

BEIJING, 1 Ogos- Sebuah zoo di bandar Hangzhou, China menafikan pihaknya melakukan penipuan selepas tular rakaman seekor beruang matahari berdiri menggunakan kaki belakangnya persis manusia.Gelagat haiwan bernama Angela tersebut telah menimbulkan tuduhan dalam talian mengenai ia mungkin bukan beruang, tetapi adalah manusia berkostum.Selain itu, interaksi haiwan berkenaan dengan sekumpulan pengunjung zoo yang tular di media sosial turut diragui pengguna.Ramai pengguna memberi maklum balas bahawa postur badan serta kedutan kulit Angela menunjukkan ia sebenarnya manusia.Bagaimanapun, semua itu disangkal pihak zoo dalam satu kenyataan rasmi yang dikeluarkan pada Ahad lalu dengan menegaskan beruang matahari di zoo mereka adalah 'tulen' dan haiwan sebenar.Sebelum ini, sebuah zoo lain di China turut dituduh menipu termasuk disyaki menempatkan seekor anjing berbulu lebat sebagai 'singa Afrika', serta kolam yang penuh balon berbentuk penguin. -AFP

(Kedutan kulit pada belakang haiwan terbabit menimbulkan keraguan/Reuters)


Helikopter tentera salur bantuan kepada mangsa banjir Beijing

BEIJING, 1 Ogos- China mengerahkan helikopter tentera untuk menghantar bekalan kepada penumpang kereta api yang terkandas di Beijing selepas hujan lebat di ibu negara itu, lapor media kerajaan.Ribut Doksuri, telah melanda China sejak Jumaat, apabila ia melanda wilayah Fujian selatan selepas melanda Filipina.Hujan lebat mula melanda bandar dan kawasan sekitarnya pada Sabtu. Sekurang-kurangnya dua orang maut akibat banjir di Beijing, manakala dua lagi mangsa dilaporkan di timur laut Liaoning.Pada Selasa, satu unit tentera yang terdiri daripada 26 askar dan empat helikopter melancarkan "misi penyelamat" untuk menghantar ratusan bungkusan makanan kepada individu yang terkandas di dalam dan sekitar stesen kereta api di daerah Mentougou, lapor penyiar negeri CCTV."Pada 31 Julai, kawasan di Fangshan dan Mentougou mengalami kerosakan serius akibat air, menyebabkan tiga buah kereta api terperangkap di landasan dan laluan jalan raya di beberapa kawasan terputus sepenuhnya," lapor CCTV.Penyiar menyiarkan visual secara langsung pada pagi Selasa mengenai deretan bas yang separuh tenggelam dalam air banjir di Fangshan barat daya Beijing.Kira-kira 150,000 isi rumah di Mentougou tidak mempunyai bekalan air dengan 45 kapal tangki air dihantar untuk meberikan bekalan kecemasan.Media tempatan menyiarkan rakaman kereta api berkelajuan tinggi terkandas di landasan selama 30 jam, dengan penumpang mengadu bahawa mereka kehabisan makanan dan air.- AFP

(Tepi sungai Yongding melimpah, selepas hujan lebat di daerah Mentougou di Beijing/AFP)


Serangan dron terkena menara pejabat di Moscow - Datuk Bandar

MOSCOW, 1 Ogos- Sebuah dron melanggar sebuah menara pejabat di Moscow pada Selasa, manakala sekurang-kurangnya satu dron lain telah dijatuhkan, kata datuk bandar."Beberapa dron ditembak jatuh oleh sistem pertahanan udara ketika cuba terbang ke Moscow. Satu dron terbang ke menara yang sama di bandar Moscow seperti kali terakhir. Tingkat 21 telah rosak," kata Datuk Bandar Moscow Sergei Sobyanin di Telegram"Tiada maklumat mengenai kemalangan jiwa," katanya. Dalam masa sama perkhidmatan kecemasan turut ditempatkan di tempat kejadian.Pada Ahad, Rusia telah menjatuhkan dron Ukraine yang menyasarkan ibu negara dalam serangan yang merosakkan dua menara pejabat di bandar Moscow, sebuah daerah perniagaan.Menurut laporan agensi berita negara TASS, selepas serangan dron itu, lapangan terbang antarabangsa Vnukovo Moscow ditutup seketika. lapor "Vnukovo ditutup buat sementara waktu untuk ketibaan dan pelepasan, pesawat itu dialihkan ke lapangan terbang lain," kata perkhidmatan kecemasan. Kemudian operasi itu disambung semula seperti biasa.Moscow terletak kira-kira 500 kilometer dari sempadan Ukraine, jarang menjadi sasaran semasa konflik di Ukraine sehingga beberapa serangan dron pada tahun ini.Serangan pada Ahad adalah yang terbaru dalam siri serangan dron baru-baru ini, termasuk di Kremlin dan bandar-bandar Rusia berhampiran sempadan dengan Ukraine yang dipersalahkan oleh Moscow ke atas Kyiv.Kremlin berkata serangan itu adalah "tindakan terdesak" oleh Ukraine akibat kelemahan di medan perang.Ukraine memulakan serangan balas pada Jun dan secara perlahan membuat kemajuan sederhana bagi menghadapi serangan daripada tentera Rusia.- AFP

(Pusat Perniagaan Antarabangsa Moscow yang rosak berikutan serangan dron/AFP)


India: Kastam rampas 47 ular sawa dibawa penumpang tiba dari Kuala Lumpur

(Pegawai kastam merampas 47 jenis ular sawa di Lapangan Terbang Trichy/FOTO Twitter @isureshofficial)

NEW DELHI, 1 Ogos - Sebanyak 47 ekor ular sawa dan dua biawak dirampas pegawai kastam di lapangan terbang Tiruchirappalli (Trichy) di selatan India yang dibawa seorang penumpang yang tiba dari Kuala Lumpur.Penumpang itu dikenali sebagai Muhammad Moideen yang berasal dari Chennai menaiki pesawat komersial Batik Air pada 29 Julai.Memetik laporan India Today, setibanya di lapangan terbang Trichy, pegawai kastam memeriksa beg Moideen.Menyedari sesuatu yang ganjil terhadap beg penumpang tersebut, pegawai kastam telah menemui reptilia hidup pelbagai jenis dan saiz yang disembunyikan di dalam beberapa kotak yang berlubang.Mengikut peraturan di bawah undang-undang adat dan perlindungan hidupan liar, jabatan hutan India telah memulakan proses untuk menghantar reptilia itu pulang ke Malaysia. Moideen telah ditahan untuk disoal siasat.Penumpang lelaki yang berasal dari Chennai, tiba di lapangan terbang itu dengan menaiki penerbangan Batik Air pada 29 Julai.Pada 30 April lalu, pihak berkuasa lapangan terbang India menemukan 22 ekor ular dalam bagasi seorang wanita yang tiba dari Kuala Lumpur, di lapangan terbang Chennai.

ARTIKEL BERKAITAN: Wanita dari KL seludup 22 jenis ular ditahan di Lapangan Terbang Chennai


Imej ujian pertama dari teleskop angkasa Euclid didedahkan

WASHINGTON, 1 Ogos- Teleskop angkasa Euclid, dilancarkan pada 1 Julai dalam misi untuk memberi lebih banyak cahaya mengenai jirim gelap dan tenaga gelap telah sampai ke destinasi orbitnya pada Isnin. Pengendali Eropah telah mendedahkan imej ujian pertama itu.Gmabar yang diambil menggunakan teleskop angkasa itu menunjukkan imej yang dipenuhi bintang. Fasa itu menunjukkan keupayaan teleskop itu mampu untuk mengambil gambar. Bagaimanapun ia tidak mewakili potensi sepenuhnya. Agensi Angkasa Eropah (ESA) berkata ujian itu menunjukkan ia akan mampu memenuhi misi besar tersebut."Selepas lebih 11 tahun mereka membangunkan Euclid, ia sangat menggembirakan dan sangat beremosi apabila dapat melihat imej pertama ini," pengurus projek Euclid Giuseppe Racca dalam satu kenyataan.Selepas meletup di Florida, satelit itu telah bergerak kira-kira 1.5 juta kilometer dari Bumi ke orbit pemerhatiannya. Dari situ, Euclid akan mencatatkan peta terbesar alam semesta, merangkumi sehingga dua bilion galaksi merentasi lebih satu pertiga daripada langit.Penangkapan cahaya itu mengambil masa 10 bilion tahun untuk sampai ke sekitar Bumi. Peta itu juga akan menawarkan satu gambaran baharu tentang sejarah alam semesta yang berusia 13.8 bilion tahun itu.Kamera cahaya itu dilihat boleh mengukur bentuk galaksi, manakala spektrometer dan fotometer inframerah dekatnya dibangunkan dengan bantuan NASA membolehkannya mengukur kedudukan objek di ruang angkasa. Tetapi apabila instrumen tersebut dihidupkan, penyelidik terkejut dengan "corak cahaya yang tidak dijangka dan mencemarkan imej, " kata ESA.Penyiasatan menyebabkan penyelidik percaya "sinaran cahaya matahari sedang menembusi ke dalam kapal angkasa, mungkin melalui celahan kecil," tetapi ia hanya dikesan dengan cara tertentu menggunakan Euclid.Menurut ESA, dengan mengekalkan ia pada kedudukan tertentu, peranti pengimejan Euclid "akan dapat memenuhi misi itu." Para saintis berharap dapat menggunakan maklumat yang dikumpul boleh mengetahui 95 peratus alam semesta yang masih tidak diketahui oleh manusia. Operasi saintifik teleskop itu akan bermula pada Oktober.- AFP


Perancis rancang 'campur tangan secara ketenteraan' - Junta Niger

NIAMEY, 1 Ogos- Junta baharu Niger menuduh Perancis cuba "campur tangan secara ketenteraan" untuk mengembalikan semula Presiden Mohamed Bazoum yang digulingkan ketika ketegangan di negara itu semakin memuncak.Bagaimanapun Menteri Luar Perancis Catherine Colonna menafikan tuduhan itu pada petang Isnin.Kerajaan Mali dan Burkina Faso yang dipimpin junta memberi amaran berkenaan sebarang campur tangan ketenteraan di Niger akan dianggap sebagai "pengisytiharan perang" terhadap kedua-dua negara. Perkara itu sebagai tanda ketegangan serantau yang semakin meningkat. Pemilihan Bazoum lebih dua tahun lalu menandakan peralihan kuasa aman pertama di Niger sejak kemerdekaan namun telah digulingkan pada 26 Julai oleh Pengawal Presiden elit.Ketua Pengawal Jeneral Abdorahamane Tiani mengisytiharkan dirinya sebagai ketua tetapi dakwaannya itu diketepikan di peringkat antarabangsa dan blok Afrika Barat. ECOWAS telah memberinya masa seminggu untuk menyerahkan semula kuasa tersebut.Bazoum merupakan salah satu daripada kumpulan presiden yang dipilih dan pemimpin pro-Barat yang semakin berkurangan di Sahel. Parti PNDS Bazoum pada Isnin memberi amaran kepada Niger kerana berisiko menjadi "rejim diktator dan totalitarian" selepas beberapa siri penangkapan.Pada Isnin, Menteri Minyak dan Menteri Perlombongan telah ditangkap dan parti itu didakwa. Ketua jawatankuasa eksekutif kebangsaan PNDS turut ditahan. Menurut parti itu, junta sebelum ini telah menahan Menteri Dalam Negeri, Menteri Pengangkutan dan seorang bekas Menteri Pertahanan.Kesatuan Eropah mengecam penahanan menteri daripada kerajaan yang digulingkan pada Isnin dan menuntut mereka dibebaskan segera.- AFP

(Anggota polis Nigeria menyokong junta Niger di Niamey/AFP)


Rampasan kuasa di Niger, UK gantung bantuan

LONDON, 31 Julai - United Kingdom mengecam rampasan kuasa tentera di Niger dan bertindak menggantung bantuan jangka panjang kepada negara itu.Bagaimanapun, penggantungan berkenaan tidak tertakluk kepada bantuan kemanusiaan kritikal.Sebelum ini, Komuniti Ekonomi Negara Afrika Barat (ECOWAS) menggantung semua bantuan kewangan kepada Niger dan membekukan aset Niger di bank pusat dan komersial komuniti itu.Perkara itu turut disokong Menteri Negara bagi Pembangunan dan Afrika UK Andrew Mitchell.Mitchell berkata UK juga menggesa Presiden Mohamed Bazoum dikembalikan jawatannya bagi memulihkan keamanan berperlembagaan di Niger.Pada Rabu anggota pengawal presiden Niger dalam satu kenyataan yang disiarkan di televisyen nasional berkata mereka menggulingkan presiden negara itu, Mohamed Bazoum, menutup sempadan dan mengenakan perintah berkurung di negara itu “sehingga diberitahu kelak”.Kejadian itu berlaku beberapa jam selepas pengawal presiden menahan presiden di kediamannya dan menutup akses ke pejabat awam di Niamey.-AFP

(Presiden Niger, Mohammed Bazoum (kiri) bersama Presiden Perancis, EmmanuelMacron pada satu persidangan di Paris/FOTO AFP)


Dipaksa bersara, bekas penggusti Sumo saman JSA

TOKYO, 31 Julai- Seorang bekas penggusti Jepun memfailkan saman terhadap badan induk sukan negara itu selepas dipaksa bersara kerana enggan meneruskan perlawanan semasa pandemik COVID-19 dua tahun yang lalu.Bekas penggusti itu,Daisuke Yanagihara hari ini mendedahkan kepada umum dengan harapan dapat mengubah perspektif masyarakat tentang keunikan dan rahsia yang terdapat pada sukan tradisi itu.Menurut Daisuke, 25 tahun, dia telah memberitahu kepada 'tuannya' pada Januari 2021 bahawa dia enggan menyertai pertandingan di sini (Tokyo) susulan wabak COVID-19 yang sedang melanda kota metropolis itu.Daisuke yang berkecimpung dalam sukan itu sejak berusia 15 tahun berkata dia berasa bimbang dengan risiko kesihatan yang bakal dialaminya, memandangkan dia pernah menjalani pembedahan jantung beberapa tahun sebelum itu.Dia turut berkata 'tuannya' dan Persatuan Sumo Jepun (JSA) memberinya pilihan iaitu sama ada sertai pertandingan atau bersara daripada sukan tersebut.Daisuke berkata ugutan yang diterimanya menyebabkannyaberada dalam keadaan ketakutan."Saya sangat tertekan", kata Daisuke pada sidang media yang diadakan hari ini.

(Daisuke Yanagihara (Tengah) bersama barisan peguamnya pada sidang media di Tokyo/FOTO AFP)

Pada sidang media yang diadakan itu, Daisuke turut berkata dia terpaksa mengambil keputusan bersara kerana tidak mempunyai pilihan selain tidak ingin menjadi beban kepada ibunya, sekiranya dia terlantar di hospital.

Daisuke memfailkan saman pada Mac lalu menamakan 'bekas tuannya dan JSA sebagai defendan dan menuntut ganti rugi sebanyak ¥4.12 juta Yen.Daisuke turut mendakwa penggusti Sumo yang berpangkat rendah sering dibuli dengan dipaksa memakan daging busuk dan kotor ketika latihan.“Dengan berkongsi pengalaman, saya ingin mendedahkan situasi sebenar sukan Sumo yang diselubungi misteri atas nama budaya tradisional,” katanya.Sementara itu, Persatuan Sumo Jepun (JSA) yang dihubungi AFP enggan memberi komen terhadap dakwaan berkenaan.Sukan Sumo yang dianggap sebagai sukan tradisi di negara itu sebelum ini dicemari dengan pelbagai skandalseperti rasuah dalam mengatur perlawanan dan kes buli yang serius.-AFP


Hakim tolak saman fitnah Trump terhadap CNN

WASHINGTON, 31 Julai - Hakim persekutuan menolak saman fitnah 475 juta dolar atau (RM2.162 bilion) bekas Presiden Amerika Syarikat,Donald Trump terhadap Rangkaian Televisyen CNN.Saman tersebut difailkan Trump selepas CNN menuduhnya mempunyai kaitan dengan pemimpin Nazi Jerman, Adolf Hitler.Selain itu,CNN dikatakan turut melabel Trump sebagai Pembohong Besar .Jelas Hakim Raag Singhal dalam keputusannya menyatakan meskipun kenyataan CNN tidak bersesuaian, namun mengikut undang-undang kenyataan tersebut bukan bersifat fitnah.Bagaimanapun,CNN enggan mengulas mengenai keputusan itu.Terdahalu,Trump mendakwa berlaku penipuan dalam keputusan pilihan raya presiden 2020 di beberapa negeri dan merompak kemenangannya, selain mendakwa menjadi subjek kempen fitnah politik.

(Bekas Presiden AS, Donald Trump/FOTO AFP)


Letupan bom: seorang maut, 12 lagi cedera

BANGKOK, 31 Julai -Seorang terbunuh manakala 12 yang lain cedera selepas sebutir bom meletup di tenggara Myanmar pada Isnin, menurut kata pegawai kerajaan Myanmar.Letupan dikatakan berpunca daripada sebuah kenderaan yang meletup berhampiran pusat pemeriksaan di jambatan Thanlwin pada pulul 6.50 pagi (waktu tempatan) kata pegawai pentadbiran Negeri Karen."13 penduduk termasuk penumpang kenderaan dan pengawal keselamatan antara yang cedera", kata pegawai berkenaan.Tambahnya, mangsa yang terkorban meninggal dunia sebaik sahaja sampai di hospital.

Pihak berkuasa Negeri Karen tidak memberikan butiran lanjut berkaitan kejadian.Setakat ini, tiada kumpulan yang mengaku bertanggungjawab terhadap serangan berkenaan.Pertempuran ganas meningkat sejak pihak tentera melancarkan rampasan kuasa menggulingkan kerajaan awam pimpinan Aung San Suu Kyi pada Februari 2021.Menurut kumpulan pemantau tempatan, lebih 3,800 orang terbunuh sejak rampasan kuasa itu.-AFP


Rusia dakwa dron Ukraine serang balai polis

MOSCOW, 31 Julai- Dron Ukraine menyerang sebuah balai polis semalaman di Briansk sempadan wilayah Rusia, kata gabenor wilayah itu Isnin."Tentera Ukraine menyerang daerah Trubchevsky pada waktu malam," kata Alexander Bogomaz di Telegram. "Sebuah dron menyerang balai polis di daerah ini. Tiada mangsa cedera tetapi tingkap dan bumbung rosak," tambahnya.Rusia pada Ahad mendakwa ia telah menjatuhkan dron Ukraine yang menyasarkan Moscow dan Semenanjung Crimea dalam serangan yang merosakkan dua menara pejabat di ibu negara dan menyebabkan sebuah lapangan terbang antarabangsa ditutup sementara.Satu dron yang menyasarkan Moscow ditembak jatuh di pinggir bandar dan serangan dua lagi "dipatahkan secara elektronik" sebelum merempuh kompleks pejabat, kata kementerian pertahanan Rusia, sambil menambah tiada kecederaan dilaporkan.Sebelum tahun ini Moscow dan daerah sekitarnya yang berada kira-kira 500 kilometer dari sempadan Ukraine, jarang menjadi sasaran Kiev. -AFP


Objek misteri di pantai Australia serpihan roket India

SYDNEY, 31 Julai- Objek misteri yang terdampar di pantai Australia dikenal pasti sebagai serpihan daripada roket India, kata pegawai pada Isnin.Silinder besar bertatah teritip itu mula-mula dikesan pada pertengahan Julai berhampiran Teluk Jurien yang terpencil, kawasan pantai dua jam pemanduan ke utara Perth di Australia Barat.Peninjau amatur membuat spekulasi dalam talian bahawa objek itu mungkin berasal daripada aset tentera atau dikaitkan dengan kehilangan pesawat Malaysian Airlines MH370.Tetapi Agensi Angkasa Australia berkata ia telah membuat kesimpulan bahawa objek itu adalah "kemungkinan besar" serpihan daripada Kenderaan Pelancar Satelit Kutub.Kenderaan pelancar itu dikendalikan oleh Pertubuhan Penyelidikan Angkasa India, tambah agensi itu.Objek itu, yang berukuran kira-kira dua meter tinggi dan mempunyai kabel berjuntai dari atas."Pegawai dari kedua-dua negara bekerjasama untuk memberikan pengesahan lanjut bagi menentukan langkah seterusnya, termasuk mempertimbangkan kewajipan bawah perjanjian angkasa PBB", menurut Agensi Angkasa Australia. -AFP


BANGKOK, 31 Julai- Satu letupan bom di tenggara Myanmar membunuh seorang dan mencederakan 12 yang lain pada Isnin, kata seorang pegawai.Bom kenderaan diletupkan berhampiran pusat pemeriksaan jambatan Thanlwin sekitar 6.50 pagi waktu tempatan (0020 GMT), seorang pegawai kerajaan dari majlis pentadbiran Negeri Karen memberitahu AFP."Kira-kira 13 orang termasuk penumpang dan anggota keselamatan di sana cedera," kata mereka, yang enggan dikenali."Seorang meninggal dunia akibat kecederaan itu ketika mereka tiba di hospital."Belum ada sebarang butiran lanjut diberi, tetapi pusat pemeriksaan itu terkenal dengan keselamatan yang ketat.Tiada kumpulan mengaku mendalangi serangan itu.Lebih 3,800 orang telah terbunuh sejak tentera menggulingkan kerajaan awam pimpinan Aung San Suu Kyi pada Februari 2021, menurut kumpulan pemantau tempatan. -AFP

(Seorang maut, 12 cedera dalam letupan bom di Myanmar/File REUTERS)


BEIJING, 31 Julai- Aktiviti kilang di China menguncup untuk bulan keempat berturut-turut pada Julai, data menunjukkan Isnin, ketika pihak berkuasa mengeluarkan langkah baharu bertujuan meningkatkan ekonomi kedua terbesar dunia itu.Indeks pengurus pembelian (PMI) pembuatan rasmi -- ukuran utama pengeluaran kilang mencapai 49.3, di bawah paras 50 mata yang memisahkan pengembangan dengan penguncupan, menurut Biro Perangkaan Kebangsaan (NBS).Bacaan Julai lebih tinggi sedikit daripada angka 49.0 pada Jun dan lebih baik daripada ramalan dalam tinjauan Bloomberg."Tahap keseluruhan kemakmuran pembuatan terus bertambah baik," kata ahli statistik NBS Zhao Qinghe dalam satu kenyataan.China sedang bergelut untuk meningkatkan pertumbuhan kerana pemulihan pasca-COVID melemah, sebahagian besarnya disebabkan oleh perbelanjaan pengguna yang lembap.PMI bukan perkilangan, yang mengukur sentimen perniagaan dalam sektor perkhidmatan dan pembinaan, turun kepada 51.5 pada Julai daripada 53.2 pada Jun, berikutan aktiviti dalam perkhidmatan pasaran modal dan hartanah menyusut.Data ekonomi yang suram sejak beberapa bulan kebelakangan ini meningkatkan gesaan agar pihak berkuasa menyatakan langkah sokongan.Hari ini, kerajaan mengeluarkan pelan 20 mata untuk meningkatkan penggunaan, termasuk lebih banyak sokongan untuk permintaan perumahan, sektor kebudayaan dan pelancongan, dan penggunaan hijau seperti kenderaan elektrik.China bulan ini mengumumkan ekonominya berkembang 6.3% pada suku kedua, jauh lebih rendah berbanding unjuran penganalisis, 7.1%.Pemimpin tertinggi negara telah memberi amaran bahawa ekonomi menghadapi "kesukaran dan cabaran baharu" serta "bahaya tersembunyi di kawasan utama".Zhao juga menunjukkan jumlah tempahan luar negara yang rendah, menggambarkan "persekitaran luaran yang rumit dan teruk" serta permintaan yang tidak memberangsangkan sebagai cabaran utama bagi pengeluar China. -AFP

(Aktiviti kilang China menyusut empat bulan berturut-turut/AFP)


(Orang ramai melihat kesan rumah yang musnah selepas letupan merobohkan gudang bunga api, membunuh 10 orang dan mencederakan lebih 100, di daerah Sungai Kolok di wilayah Narathiwat/AFP)

BANGKOK, 31 Julai- Angka kematian akibat letupan kuat yang meratakan sebuah gudang bunga api tidak berlesen di selatan Thailand meningkat kepada sekurang-kurangnya 10 orang, kata gabenor Narathiwat, ketika polis mencari pemiliknya atas tuduhan cuai.Letupan petang Sabtu di pekan Sungai Kolok dipercayai berpunca daripada kerja kimpalan di bangunan itu.Lebih 100 orang dilaporkan cedera manakala ratusan rumah rosak teruk."Kami telah mengenal pasti 10 orang dan menemukan cebisan dua mayat yang kami tidak dapat mengenal pasti lagi," kata gabenor wilayah Narathiwat Sanan Pongaksorn dalam sidang media."Kami menghantar kepada forensik untuk melakukan ujian DNA tetapi laporan utama mengatakan mereka berbeza (orang)," tambahnya.Sanan sebelum ini berkata letupan itu dipercayai berpunca daripada "kesilapan teknikal" semasa mengimpal.Polis masih menyiasat punca letupan di gudang itu yang dipercayai tidak berlesen untuk menyimpan bunga api.Komander wilayah Polis Mejar Jeneral Chalermporn Khamkhiew berkata mercun telah dihantar sejurus sebelum letupan.

(Angka korban letupan gudang di Narathiwat meningkat/AFP)

“Kita sedang menyiasat sama ada mercun itu diangkut secara sah atau tidak sah,” katanya.“Setakat ini, kita tidak nampak sebarang lesen pemilikan mercun atau penjualan mercun,” katanya."Kami menganggap kilang itu tidak mempunyai lesen."Kira-kira 1,000 kilogram serbuk letupan meletup, meninggalkan dua lubang kira-kira dua meter dalam dan enam meter lebar.“Kami telah mengeluarkan saman kepada pemilik kilang dengan tuduhan cuai,” kata Kolonel Suthawet Thareethai, ketua polis di daerah Muno."Kita tunggu dia datang."Pegawai berkata pusat arahan telah ditubuhkan tidak jauh dari tempat kejadian, dan pihak berkuasa telah menerima 365 aduan daripada mereka yang cedera atau rumah dan harta benda mereka rosak.Kerosakan kepada pejabat kerajaan dan sekolah swasta juga dilaporkan, tambah mereka.Polis berkata bahawa daripada 115 orang yang cedera dalam letupan itu, 106 telah dibenarkan pulang. Keadaan mereka yang masih berada di hospital tidak diketahui. -AFP


SIDON, 31 Julai- Sekurang-kurangnya enam orang terbunuh dalam pertempuran di kem pelarian Ain al-Helweh Palestin yang bergolak di selatan Lubnan, kata pergerakan Fatah pimpinan Presiden Palestin Mahmud Abbas dan sumber di kem itu.Pertempuran semalaman antara Fatah dengan kumpulan militan al-Shabab di kem itu reda menjelang petang.Seorang ketua tentera Fatah dan empat rakannya dilaporkan maut.Sumber Palestin di dalam kem itu, yang enggan namanya disiarkan, berkata seorang anggota al-Shabab turut terbunuh dan enam yang lain termasuk ketua kumpulan itu cedera.Agensi berita rasmi Lubnan, NNA dalm laporan awal memaklumkan bahawa enam maut dan lebih 30 cedera di Ain al-Helweh, kem terbesar daripada 12 kem pelarian Palestin di Lubnan yang terletak hanya di tenggara bandar pesisir pantai Sidon.NNA melaporkan peluru sesat juga merosakkan rumah di luar kem.

(Enam maut pertempuran di kem pelarian Palestin di Lubnan/AFP)

Fatah dalam satu kenyataan mengesahkan kematian komander Ashraf al-Armouchi dan empat "rakan seperjuangannya" semasa "operasi keji" militan.Kenyataan itu mengecam "jenayah keji dan pengecut" yang bertujuan untuk menjejaskan "keselamatan dan kestabilan" kem Palestin di Lubnan.Seorang askar Lubnan juga cedera, terkena serpihan daripada "peluru mortar yang jatuh di salah satu pos tentera", menurut pihak tentera di Twitter.Keadaannya dilaporkan stabil.Perdana Menteri Lubnan Najib Mikati dalam satu kenyataan menyebut masa pertempuran itu "mencurigakan dalam konteks serantau dan antarabangsa semasa".Mikati mengkritik "percubaan berulang untuk menggunakan Lubnan" sebagai medan pertempuran untuk menyelesaikan perselisihan luar "dengan mengorbankan negara Lubnan dan rakyat Lubnan".“Kami menggesa kepimpinan Palestin supaya bekerjasama dengan tentera untuk mengawal keadaan keselamatan dan menyerahkan kepada pihak berkuasa Lubnan anggota militan yang menyerah diri,” tambah kenyataannya.Gencatan senjata telah dipersetujui mulai 6:00 petang (1500 GMT) semasa mesyuarat puak Palestin termasuk Fatah, yang turut dihadiri anggota pergerakan Amal dan Hizbullah Lubnan, kata kenyataan bersama selepas itu. -AFP


Letupan bom di perhimpunan parti politik 10 terbunuh, lebih 50 cedera di Pakistan

ISLAMABAD, 30 Julai - Perhimpunan politik yang diadakan di daerah Bajaur di Pakistan dicemari dengan insiden letupan bom yang meragut sekurang-kurangnya 10 nyawa dan lebih 50 lagi cedera, lapor kepada Xinhua.Kejadian berlaku di perhimpunan politik Jamiat Ulema-e-Islam-Fazl (JUI-F) berhampiran kawasan Shanday Mor di Jalan Munda Khar Bajaur, sebuah daerah di wilayah Khyber Pakhtunkhwa yang bersempadan dengan Afghanistan, menurut jurucakap Rescue 1122, Bilal Faizi.Jumlah kematian mungkin meningkat memandangkan 15 mangsa yang cedera berada dalam keadaan kritikal.Beliau berkata lapan ambulans terlibat dalam misi menyelamat selain menerima bantuan daripada pasukan penyelamat dari kawasan berdekatan. Menurut laporan media tempatan, kira-kira 500 orang hadir pada perhimpunan itu dan letupan berlaku semasa pemimpin tempatan sedang berucap. Polis dan pasukan keselamatan telah mengepung kawasan itu dan melancarkan operasi mencari.Punca kejadian belum dikenal pasti dan belum ada kumpulan yang mengaku bertanggungjawab atas kejadian itu. - BERNAMA-XINHUA

(Pasukan penyelamat dan orang ramai membawa mangsa yang cedera selepas letupan di daerah Bajaur Khyber Pakhtunkhwa, Pakistan/FOTO REUTERS)


X kembalikan akaun Ye

WASHINGTON, 30 Julai- X, platform media sosial yang sebelum ini dikenali sebagai Twitter, telah mengkatifkan semula akaun penyanyi rap dan pereka Kanye West selepas digantung selama lapan bulan, lapor Wall Street Journal pada Sabtu.Musim luruh lalu, Kanye West yang kini dikenali sebagai Ye dilaporkan telah memuat naik naik imej yang memaparkan simbol swastika Nazi.Elon Musk pada masa itu melabelkan tindakan West sebagai 'hasutan kepada keganasan.'Pejabat media X bagaimanapun tidak menjawab pertanyaan tentang akaun Ye. Sehingga lewat petang, Ye masih belum menyiarkan hantaran baharu di halamannya.Kata-kata antisemitik dalam temu bual dan di media sosial menyebabkan Ye kehilangan kerjasama dengan jenama dengan Adidas untuk produknya, YeezyBalenciaga dan GAP juga memutuskan hubungan dengan penyanyi rap itu.Pada Disember, Musk mengembalikan semula akaun Twitter bekas presiden Donald Trump.Seminggu yang lalu, Musk dan ketua eksekutifnya, Linda Yaccarino, mengumumkan penjenamaan semula Twitter sebagai X.Musk juga menggantikan logo Twitter, burung biru dengan X putih.-AFP


12 maut dalam letupan gudang simpanan mercun di Thailand

BANGKOK, 30 Julai - Seramai 12 orang terbunuh dan lebih 100 cedera apabila mercun yang disimpan di dalam sebuah gudang di selatan Thailand meletup, kata seorang pegawai pada Ahad.Kejadian berlaku pada Sabtu di gudang simpanan yang tidak dibenarkan di pasar Muno di daerah Su-ngai Kolok di wilayah selatan Narathiwat bersempadan dengan Malaysia, kata Gabenor Narathiwat Sanan Phongaksorn.

"Terdapat 10 kematian serta dua mayat yang tidak dikenali telah dihantar untuk pemeriksaan DNA," kata Sanan.Beliau berkata 121 orang cedera, dua parah, manakala 111 telah dibenarkan keluar dari hospital.Lebih 200 rumah melibatkan 365 orang berhampiran gudang rosak akibat letupan itu.Kira-kira 19 orang masih tinggal di pusat perlindungan dan beberapa lagi keluarga telah berpindah ke rumah saudara mereka, kata Sanan.Polis sedang menyiasat punca kejadian namun laporan awal kata Sanan menunjukkan berlaku kesilapan kimpalan di gudang tersebut.-REUTERS


Nigeria kenakan perintah berkurung sekat rompakan makanan

KANO, 31 Julai- Pihak berkuasa di negeri Adamawa timur laut Nigeria mengenakan perintah berkurung di seluruh negeri untuk menghentikan rompakan kedai makanan yang berleluasa di ibu negeri Yola.

Rompakan itu menyaksikan ratusan penduduk memecah masuk ke gudang awam dan persendirian untuk melarikan bijirin dan komoditi lain."Gabenor negeri Adamawa, Ahmadu Umaru Fintiri telah mengisytiharkan perintah berkurung 24 jam di negeri itu, berkuat kuasa serta-merta Ahad 30 Julai, 2023," kata jurucakap gabenor, Humwashi Wonosikou dalam satu kenyataan.Yahaya Nguroje, jurucakap polis negeri Adamawa, berkata anggota keselamatan telah dikerahkan supaya menguatkuasakan perintah berkurung.Bulan lalu Nigeria, negara paling ramai penduduk di Afrika dan ekonomi terbesar di benua itu, menamatkan rejim subsidi bahan bakar, menyebabkan harga petrol meningkat empat kali ganda dan harga makanan melambung tinggi.Ekonomi Nigeria lemah akibat kemelesetan dan kejatuhan daripada COVID-19, menyukarkan kehidupan 215 juta rakyatnya, hampir separuh daripadanya hidup dengan kurang daripada US$2 sehari.Rakaman video dalam talian menunjukkan penduduk Yola merompak guni bijirin, karton pasta dan barangan rumah lain dari sebuah gudang agensi pengurusan kecemasan Nigeria (NEMA).Rampasan itu mendorong NEMA meletakkan gudangnya di seluruh Nigeria dalam keadaan berjaga-jaga untuk mencegah kemungkinan rompakan, menurut sumber agensi.Awal tahun ini Pertubuhan Bangsa Bersatu meramalkan bahawa lebih 25 juta rakyat Nigeria akan berhadapan risiko tinggi "darurat" makanan pada 2023. -AFP


Republik Dominika iktiraf Sahara Barat milik Maghribi

RABAT, 30 Julai - Republik Dominika telah mengiktiraf kedaulatan Maghribi ke atas Sahara Barat, kata kementerian luar negeri pada Sabtu.Maghribi menganggap Sahara Barat sebagai wilayahnya sendiri namun barisan Polisario yang disokong Algeria tidak bersetuju mahu menubuhkan negara merdeka di sana.Pertikaian itu telah menjejaskan hubungan Maghribi dengan beberapa jirannya termasuk Algeria.Pendirian Republik Dominika itu dinyatakan dalam surat oleh menteri luarnya Roberto Álvarez dalam satu kenyataan.

Pendirian Republik Dominika itu selaras dengan Pertubuhan Negara Caribbean Timur yang membuka sebuah konsulat di Sahara Barat tahun lepas.Memenangi sokongan ke atas Sahara Barat telah menjadi matlamat akhir diplomasi Maghribi.Kira-kira 28 negeri lain, kebanyakannya Arab dan Afrika, telah membuka konsulat di wilayah itu sebagai bukti nyata sokongan mereka untuk Rabat.Awal bulan ini Maghribi memenangi pengiktirafan Israel terhadap tuntutan kedaulatannya ke atas wilayah itu, berikutan langkah serupa oleh Amerika Syarikat pada 2020.-REUTERS


Australia gantung operasi helikopter Taipan

SYDNEY, 30 Julai - Tentera Australia pada Ahad mengumumkan bahawa ia menggantung perkhidmatan keseluruhan armada helikopter MRH-90 Taipan miliknya susulan nahas semasa latihan ketenteraan multinasional yang menyebabkan empat krew hilang.Helikopter MRH-90 Taipan terjunam ke laut subtropika di luar Pulau Hamilton, Queensland ketika menyertai latihan ketenteraan Talisman Sabre pada Jumaat lalu.Ketua Tentera Australia, Leftenana Jeneral Simon Stuart berkata pada masa ini terdapat kira-kira 45 helikopter MRH-90 Taipan dalam senarai aset tentera udaranya.

"Kami tidak akan menerbangkan MRH-90 sehingga kami fikir ia selamat untuk melakukannya," ujar Stuart.Malah sebelum nahas, Canberra telah mengumumkan ia akan menggantikan helikopter Taipan miliknya yang uzur dengan Black Hawks buatan Amerika Syarikat (AS).Berikutan nahas itu, pegawai pertahanan mengumumkan penangguhan sementara latihan ketenteraan besar-besaran berkenaan yang turut disertai pasukan dari Jepun, Perancis, Jerman serta Korea Selatan.Latihan berkenaan sudah memasuki minggu kedua melibatkan pelaksanaan ujian logistik berskala besar, pertempuran darat, pendaratan amfibia dan operasi udara.-AFP


Enam maut pesawat ringan terhempas di barat Calgary

CALGARY, 30 Julai - Polis Diraja Kanada (RCMP) mengesahkan lima penumpang bersama seorang juruterbang maut apabila sebuah pesawat ringan terhempas di Rocky Mountains di Calgary, Kanada pada Jumaat.Menurut RCMP, kejadian berlaku ketika pesawat itu dalam perjalanan dari Lapangan Terbang Springbank berhampiran Calgary ke Salmon Arm, British Columbia.Pegawai RCMP, Staf Sarjan Ryan Singleton berkata pesawat itu dilaporkan terputus hubungan kira-kira pukul 9.30 malam waktu tempatan.

Tidak lama selepas pesawat itu dilaporkan lewat dari jadual, pencarian dilancarkan oleh skuadron Tentera Udara Diraja Kanada (RCAF) yang berpangkalan di Winnipeg."Skuadron itu menemui tapak nahas, dan operasi mencari dan menyelamat (SAR) mangsa dilakukan dengan bantuan Alberta Parks Mountain Rescue," katanya sambil memaklumkan usaha berkenaan amat mencabar berikutan keadaan muka bumi yang sukar di lokasi terbabit.Singleton berkata, serpihan pesawat bersama enam mayat ditemukan kira-kira 7.30 pagi (1230 GMT) pada Sabtu di kawasan pergunungan kira-kira 100 kilometer barat Calgary.Katanya, identiti mangsa tidak diumumkan dan punca nahas sedang disiasat.-REUTERS


Lapan maut pokok tumbang ketika berkhemah di Mari El

MOSCOW, 30 Julai - Lapan orang maut manakala 10 lagi telah dimasukkan ke hospital di Rusia apabila beberapa batang pokok tumbang akibat ribut di sebuah tapak perkhemahan di Republik Mari El, kata pihak berkuasa pada Ahad.“Menurut maklumat terkini, lapan orang maut di Mari El akibat taufan yang berlaku sehari sebelumnya,” kata Yevgeny Maslov, Datuk Bandar Yoshkar-Ola.

Mari El ialah wilayah Rusia yang terletak di sepanjang tebing utara Sungai Volga dan Yoshkar-Ola ialah bandar terbesarnya.Sementara itu, pihak berkuasa kecemasan wilayah berkata hampir 100 penyelamat sedang membersihkan serpihan di tapak perkhemahan berhampiran Tasik Yalchik sambil menambah bahawa secara keseluruhan 27 orang telah mengalami kecederaan."Pelawat tidak mengambil kira ramalan cuaca," kata kementerian itu menerusi Telegram.Pihak berkuasa berkata terdapat beratus orang sedang berkhemah di tepi tasik itu ketika kejadian ribut melanda.-AFP


Serangan peluru berpandu Rusia ke atas Zaporizhzhia, dua maut

UKRAINE, 30 Julai - Sekurang-kurangnya dua maut dalam serangan peluru berpandu Rusia di bandar tenggara itu, lapor pihak berkuasa Ukraine di Zaporizhzhia.Setiausaha Majlis Bandar itu, Anatoliy Kurtiev berkata kematian membabitkan seorang lelaki dan wanita.Serangan itu mengakibatkan letupan di beberapa bangunan berdekatan dan institusi pendidikan.Wilayah Zaporizhzhia di timur dan tenggara Ukraine menyaksikan pertempuran sengit sepanjang 17 bulan sejak serangan Moscow terhadap negara jirannya.- REUTERS


Serangan dron Ukraine di Moscow akibatkan dua bangunan rosak

MOSCOW, 30 Julai- Serangan dron Ukraine pada waktu malam ke atas Moscow merosakkan dua blok pejabat, kata datuk bandar ibu negara Rusia itu.Bagaomanapun, tiada kemalangan jiwa dilaporkan."Don Ukraine menyerang malam ini. Bahagian depan bangunan dua menara pejabat bandar rosak sedikit. Tiada mangsa atau kecederaan dilaporkan," kata Datuk Bandar Moscow Sergei Sobyanin di Telegram.Moscow dan kawasan sekitarnya, yang terletak kira-kira 500 kilometer (310 batu) dari sempadan Ukraine, jarang menjadi sasaran semasa konflik di Ukraine sehingga beberapa serangan dron tahun ini.Serangan yang dilaporkan pada Ahad adalah yang terbaru dalam siri serangan dron baru-baru ini termasuk di Kremlin dan bandar-bandar Rusia berhampiran sempadan dengan Ukraine.Awal bulan ini, Rusia berkata ia telah menjatuhkan lima dron Ukraine yang mengganggu fungsi lapangan terbang antarabangsa Vnukovo Moscow.Serangan dron di Moscow muncul beberapa minggu dalam serangan balas Ukraine untuk merampas kembali wilayah yang ditawan oleh Moscow sejak permusuhan berskala besar meletus pada Februari 2022.Kementerian luar Moscow berkata serangan sedemikian "tidak akan berlaku tanpa bantuan yang diberikan kepada rejim Kiev oleh AS dan sekutu NATOnya".


Menteri Luar Arab Saudi bantah perbuatan cemarkan al-Quran

RIYADH, 30 Julai - Menteri Luar Arab Saudi Faisal bin Farhan Al Saud menyuarakan bantahan kerajaan Arab Saudi terhadap semua percubaan untuk mencemarkan al-Quran dan menuntut tindakan segera bagi menghentikan perbuatan ekstremis yang menyinggung perasaan umat Islam, lapor Xinhua.Dalam perbualan telefon dengan rakan sejawatan dari Sweden, Tobias Billstrom, pada Jumaat, Menteri Luar Arab Saudi itu berkata bahawa pembakaran al-Quran mencetuskan kebencian agama dan menjejaskan dialog.Billstrom berkata Sweden turut mengecam perbuatan membakar al-Quran itu.Diplomat Sweden itu turut menyuarakan kesedihan terhadap eksploitasi secara terang-terangan yang dilakukan sesetengah pihak terhadap perlembagaan Sweden.Sweden akan berusaha mengambil langkah sewajarnya untuk menamatkan semua tindakan keganasan dan mencemarkan agama serta kitab suci, katanya.Beberapa kejadian mencemarkan al-Quran berlaku di Sweden pada tahun ini.

Pada 28 Jun, seorang pelarian Iraq membakar naskhah al-Quran di luar masjid Stockholm dan pada 20 Julai dia bertindak memijak al-Quran di hadapan kedutaan Iraq di Stockholm. - BERNAMA


Kebakaran hutan di Greece akibatkan eksosistem terjejas

GREECE, 30 Julai - Selepas dua minggu Greece dilanda panas terik dan kebakaran hutan, pakar menyuarakan kebimbangan terhadap risiko ekosistem negara itu yang semakin meningkat.Kira-kira 50,000 hektar (123,500 ekar) hutan dan tumbuh-tumbuhan hangus, menurut anggaran Balai Cerap Kebangsaan Athens.Bulan Julai menyaksikan tahap panas dan kebakaran paling teruk dalam tempoh 13 tahun, kata Charalampos Kontoes, pengarah penyelidikan di balai cerap itu."Ia adalah musim sejuk yang kering, dan hujan musim bunga tidak mencukupi untuk mengekalkan" kelembapan dalam tanah, kata Kontoes kepada AFP.Menteri Perlindungan Awam Vassilis Kikilias berkata pasukan penyelamat telah mengawal dan memadam lebih daripada 660 kebakaran untuk bulan ini dengan purata 50 hingga 70 kebakaran sehari.Perniagaan dan ladang di pulau pelancongan Corfu dan Rhodes, pulau Evia dan kawasan luar bandar berhampiran Volos, tengah Greece terpaksa menanggung kos kerosakan.Persatuan negara Yunani menganggarkan 50,000 pokok zaitun dan 2,500 haiwan dan sarang lebah musnah di Rhodes.

Di kawasan Volos juga berdepan kerugian besar dalam bijirin dan anggur yang dituai, selain jentera dan bangunan ladang.Ternakan turut mengalami kerugian besar.Greece berdepan kebakaran hutan setiap tahun, pada tahun 2007 seramai 84 orang maut di semenanjung Peloponnese dan Evia, manakalan pada tahun 2018, 103 orang terkorban di Mati, sebuah pusat peranginan tepi laut berhampiran Athens.Tiga orang meninggal dunia di Evia dua tahun lalu, dan lima setakat tahun ini."Kebakaran berulang membahayakan ekosistem. Hutan diubah menjadi tanah pertanian-hutan, kayu berus menjadi semak belukar," kata Nikos Bokaris, ketua kesatuan perhutanan Yunani."Lanskap cenderung berubah dan menyerupai landskap Afrika," tambahnya. - AFP


Biden ucap selamat sambut hari Asyura kepada dunia Islam

ANKARA, 30 Julai - Presiden Amerika Syarikat (AS) Joe Biden pada Sabtu mengucapkan selamat menyambut hari Asyura kepada dunia Islam, lapor Agensi Anadolu (AA).Menerusi akaun Twitternya, Biden dan isterinya Jill Biden "mengucapkan selamat menyambut Asyura kepada umat Islam di seluruh dunia yang meraikannya dan menghormati nilai-nilai pengorbanan, keadilan, dan kesaksamaan untuk semua."Hari Asyura jatuh pada hari ke-10 dalam bulan Islam Muharram sebagai memperingati peristiwa Karbala. Pada hari itu dalam tahun ke-61 kalendar Islam, cucu Nabi Muhammad SAW Al-Hussein bersama 72 sahabat sejatinya terbunuh dalam pertempuran Karbala. - BERNAMA


Trump sasar Biden dan DeSantis pada perhimpunan di Pennsylvania

AMERIKA SYARIKAT, 30 Julai - Bekas Presiden Amerika Syarikat (AS), Donald Trump menyasarkan Presiden Joe Biden dan Gabenor Florida, Ron DeSantis semasa perhimpunan di Erie, Pennsylvania.DeSantis dilihat sebagai ancaman besar kepada Trump pada awal tahun ini.Dia enggan mengendahkan Trump pada majlis makan malam Hari Lincoln Republikan di Des Moines.Pada majlis itu, DeSantis dan Trump serta 11 lagi calon Rumah Putih Republikan diberi masa 10 minit setiap seorang untuk berucap di hadapan 1,200 hadirin.Jumlah undian Trump dalam persaingan pencalonan presiden Republikan terus meningkat. - REUTERS


China harap Perancis dapat bantu kurangkan ketegangannya dengan EU

BEIJING, 30 Julai - China berharap Perancis dapat "menstabilkan nada" dalam hubungan Kesatuan Eropah (EU)-China, kata Timbalan Perdana Menteri, He Lifeng kepada Menteri Kanan Perancis, di sini.He Lifeng juga memberitahu Menteri Ekonomi, Bruno Le Maire bahawa China bersedia untuk merapatkan lagi kerjasama dengan Perancis dalam bidang seperti kewangan serta dalam sains dan inovasi teknologi.Lawatan Setiausaha Negara Amerika Syarikat, Anthony Blinken dan Setiausaha Perbendaharaan Janet Yellen ke China baru-baru ini menyuarakan mengenai "penyingkiran" dan pegawai perdagangan tertinggi Perancis mencadangkan "tarikh akhir pada akhir tahun 2024 untuk mengukuhkan operasi ekonomi dan kewangan," menjelang Dialog Ekonomi dan Kewangan kesembilan dua negara.China merupakan rakan perdagangan ketiga terbesar Perancis selepas EU dan Amerika Syarikat bagaimanapun firma Perancis khuatir mereka terperangkap antara dua kuasa besar itu.

Dalam sidang media selepas perbincangan itu, Le Maire berkata kesepakatan penting telah dibuat antara Perancis dan China dalam sektor kosmetik, aeroangkasa, makanan dan minuman serta kewangan.Le Maire berkata China menghargai keputusan Perancis untuk melanjutkan lesen 5G Huawei di beberapa buah bandar. - REUTERS


Letupan gudang mercun di Narathiwat, tiada rakyat Malaysia terlibat

KUALA LUMPUR, 29 Julai- Kementerian Luar melalui Konsulat Jeneral Malaysia di Songkhla mengesahkan tiada rakyat Malaysia setakat ini dilaporkan terlibat dalam insiden letupan gudang mercun di Mukim Mundok, Daerah Sungai Golok, Wilayah Narathiwat, Thailand.Kementerian Luar menerusi satu kenyataan malam tadi memaklumkan berdasarkan laporan awal, letupan itu berlaku di gudang penyimpanan bunga api dan mercun yang telah menyebabkan sembilan kematian dan 114 orang mengalami kecederaan.“Konsulat Jeneral Malaysia di Songkhla sedang berhubung rapat dengan pihak berkuasa tempatan untuk mendapatkan perkembangan terkini mengenai insiden tersebut.“Rakyat Malaysia yang memerlukan sebarang bantuan konsular boleh menghubungi Konsulat Jeneral Malaysia di Songkhla di talian +6674311062 atau +66936570707 (untuk kecemasan) atau melalui e-mel This email address is being protected from spambots. You need JavaScript enabled to view it. dan sebarang perkembangan terkini mengenai insiden ini akan dimaklumkan dari semasa ke semasa,” menurut kenyataan itu.Gabenor Narathiwat Sanan Pongaksorn berkata, letupan pada pukul 3.30 petang (waktu tempatan) itu berlaku di Pasar Mundok, destinasi membeli-belah popular bagi rakyat Malaysia.Selain membabitkan nyawa orang awam, letupan itu turut menyebabkan kerosakan, memusnahkan kedai dan menyebabkan bekalan elektrik terputus serta gangguan lalu lintas.


Anak Presiden Colombia ditahan terbabit pengubahan wang haram

(Presiden Colombia Gustavo Petro dan anaknya Nicolas Petro Burgos)

BOGOTA, 30 Julai- Presiden Colombia Gustavo Petro berkata pada Sabtu bahawa anaknya Nicolas telah ditangkap atas tuduhan pengubahan wang haram dan pengayaan haram (illicit enrichment) dalam skandal yang dikaitkan dengan kempen pilihan raya Petro.Presiden berhaluan kiri pertama Colombia itu menulis di Twitter, yang dijenamakan semula sebagai X, bahawa polis menahan anak lelakinya.Turut ditahan, bekas menantunya yang juga dan bekas Nicolas, Daysuris Vasquez.Pada Mac, Vasquez mendakwa Nicolas Petro menerima sejumlah besar wang daripada pengedar dan penyeludup dadah pada 2022 untuk kempen presiden yang akhirnya menyaksikan bapanya berjaya dipilih.Nicolas dikatakan turut menggunakan wang tersebut untuk hidup mewah di bandar utara Barranquilla.Petro menulis: "Saya mendoakan nasib dan kekuatan anak saya. Semoga peristiwa ini membina karakternya dan semoga dia merenung kesilapannya.""Sebagai seorang dan bapa, ia menyakitkan untuk melihat begitu banyak kemusnahan diri," tambahnya.Pendakwa raya mengesahkan penahanan Nicolas atas tuduhan pengubahan wang haram dan pengayaan haram. Vasquez juga didakwa atas kesalahan pengubahan wang haram.Sejak skandal itu dikethui umum, Presiden Petro telah menafikan menerima wang daripada raja kokain yang berkuasa di negara itu. bahkan, dia sendiri meminta anaknya disiasat.Nicolas Petro adalah ahli parlimen untuk parti bapanya di bahagian utara Atlantik. Media tempatan menyiarkan rekod bank menunjukkan dia mempunyai wang yang jauh lebih banyak daripada gajinya daripada kongres.Vasquez pernah berkata dalam temu bual bahawa bekas suaminya menerima bersamaan AS$124,000 daripada seorang bekas pengedar dadah bernama Samuel Santander Lopesierra.Santander Lopesierra menjalani hukuman penjara 18 tahun di Amerika Syarikat kerana mengedar dadah.-AFP


Kenya sedia pimpin pasukan multinasional di Haiti

HAITI, 30 Julai - Kenya bersedia untuk mengetuai pasukan multinasional, di Haiti dan akan mengerahkan 1,000 pegawai polis ke negara Caribbean itu sebaik sahaja tawarannya diterima, kata Menteri Luarnya.Hampir 80 peratus ibu kota Haiti dikuasai geng, jenayah kekerasan seperti penculikan untuk wang tebusan, rompakan bersenjata dan rampasan kereta menjadi perkara biasa.Setiausaha Agung Pertubuhan Bangsa Bersatu (PBB), Antonio Guterres dan Perdana Menteri Haiti Ariel Henry mengambil tempoh hampir setahun meminta campur tangan antarabangsa untuk membantu menyokong polis, tetapi tiada negara yang bertindak."Kenya telah menerima untuk mempertimbangkan secara positif mengetuai Pasukan Multi-Nasional ke Haiti," kata Menteri Luar Kenya Alfred Mutua dalam satu kenyataan."Komitmen Kenya adalah untuk mengerahkan kontinjen 1,000 pegawai polis untuk membantu melatih dan membantu polis Haiti memulihkan keadaan normal di negara ini dan melindungi pemasangan strategik.""Cadangan penempatannya" masih memerlukan mandat daripada Majlis Keselamatan PBB dan kelulusan daripada pihak berkuasa domestik, katanya."Misi Penilaian Pasukan Petugas Polis Kenya dijadualkan dalam beberapa minggu akan datang. Penilaian ini akan memaklumkan dan membimbing mandat dan keperluan operasi Misi." kata Setiausaha Negara Amerika Syarikat, Antony Blinken kepada presiden Kenya William Ruto menerusi panggilan telefon.

Kenya dilihat sebagai sauh demokrasi di Afrika Timur dan telah mengambil bahagian dalam operasi pengaman di wilayah terdekatnya termasuk di Republik Demokratik Congo dan Somalia.Sekatat ini tiada butiran lain tentang penempatan Haiti. - AFP


Sembilan maut, lebih 100 cedera selepas gudang bunga api meletup

BANGKOK, 29 Julai- Sekurang-kurangnya sembilan orang terbunuh manakala lebih 100 orang cedera selepas sebuah gudang bunga api meletup di Narathiwat, Thailand petang tadi.Menurut Gabenor Narathiwat, Sanan Pongaksorn, letupan di bandar Sungai Kolok di wilayah selatan Narathiwat dipercayai berpunca daripada kerja kimpalan semasa kerja pembinaan bangunan tersebut."Kebakaran tersebut dapat dikawal sepenuhnya."Siasatan awal mendapati punca disebabkan masalah teknikal semasa proses mengimpal keluli."Kerosakan turut berlaku di premis dan rumah berhampiran gudang berkenaan."Kenderaan berhampiran gudang terbabit turut rosak," katanya kepada pemberita di sini.Sementara itu, Penyiar Thai PBS melaporkan bahawa sebanyak 500 rumah rosak akibat letupan di bandar sempadan dengan Malaysia itu.Thailand mempunyai rekod keselamatan yang lemah dalam sektor pembinaan dan kemalangan maut adalah perkara biasa.Bulan lalu, dua orang maut apabila sebuah jambatan yang sedang dalam pembinaan di Bangkok runtuh sehingga menyebabkan orang awam terbunuh. - AFP


Taufan Doksuri landa China, lebih 800,000 penduduk terjejas

FUZHOU, 29 Julai- Taufan Doksuri yang melanda wilayah Fujian telah menyebabkan lebih 800,000 penduduk terjejas.Menurut pihak berkuasa tempatan, Taufan Doksuri yang merupakan salah satu ribut paling kuat, telah menyebabkan banjir besar berlaku."Bandar Fuzhou menggantung perkhidmatan kereta api bawah tanah kerana dilanda banjir."Penyelamat bekerja keras membantu mangsa-mangsa banjir yang terperangkap."Kawasan di Jinan, barat laut China juga dilanda banjir disebabkan taufan itu."Bergerak ke barat laut, ribut itu berpusat di bandar Jiujiang di wilayah selatan Jiangxi dan kekuatannya semakin hilang hari ini."Taufan tersebut diramal bergerak ke wilayah Anhui," katanya menerusi kenyataan. - REUTERS


AS umum pakej bantuan ketenteraan bernilai AS$345 juta kepada Taiwan

WASHINGTON, 29 Julai- Amerika Syarikat pada Jumaat melancarkan pakej bantuan ketenteraan bernilai AS$345 juta untuk Taiwan bagi meningkatkan keupayaan pulau itu untuk menghalang sebarang kemungkinan pencerobohan China.Pakej itu dikatakan mempunyai peralatan perisikan, pengawasan dan peninjauan serta peluru senjata kecil akan diambil daripada simpanan AS sendiri.Ini adalah "keupayaan yang Taiwan akan dapat gunakan untuk meningkatkan pencegahan masa kini dan pada masa hadapan," kata jurucakap Pentagon.Elemen pakej itu "mengatasi stok pertahanan kritikal, kesedaran berbilang domain, keupayaan antiperisai dan pertahanan udara," tambahnya."Kami sedang berusaha untuk menyampaikan bantuan ketenteraan yang diumumkan hari ini."Kongres telah memberi kuasa kepada Presiden Joe Biden untuk memberi bantuan kepada Taiwan daripada stok tentera Amerika dengan cara yang sama seperti Washington telah memberikan sejumlah besar bantuan kepada Ukraine sejak Rusia menyerang pada Februari 2022.Pada tahun lalu, tentera China telah mengadakan dua latihan besar di sekitar Taiwan, mensimulasikan serangan yang disasarkan dan sekatan ke atas pulau itu.China, yang merupakan kuasa diplomatik dan ketenteraan yang semakin tegas, mendakwa pulau Taiwan yang demokratik dan diperintah sendiri sebagai sebahagian daripada wilayahnya dan telah berikrar untuk mengambilnya, secara paksa jika perlu.-AFP